ওহ, দুঃখিত কি বলছি আমরা তো আবার মানুষও না! | 554647|| Bangladesh Pratidin\nপ্রকাশ : ৭ আগস্ট, ২০২০ ২০:২১\nসৃষ্টিলগ্ন থেকে বাংলাদেশ পুলিশ বহতা নদীর মত, এর ব্যতিক্রম ইতিহাসেও নেই...! মার্কিন যুক্তরাষ্ট্রে একটা মজার ব্যাপার আছে, তাদের নাগরিকগণ যত খুশি অপকর্ম করুন, তারা চায় তাদের প্রেসিডেন্ট পরিপূর্ণ শুদ্ধ থাকুক! এই চাওয়াটা অস্বাভাবিক কিছু নয়! কিন্তু একইসাথে একজন মানুষ হিসেবে খুবই অযথা চাওয়া! হিউম্যান সাইকোলজি নিয়ে যারা স্টাডি করেন, তারা ভাল বুঝবেন! ভুল, ত্রুটির ঊর্ধ্বে কেউ নন! জেনে অথবা না জেনে ভুল বা অপরাধ আমরা প্রত্যেকে প্রায়শই করি! মুখে নিয়ম-নীতির কথা বললেও বিশেষ সময়ে নিয়ম মেনে বিদগ্ধজনেরা নিজেরাও থাকতে চান না! অনিয়মের বিরুদ্ধাচরণ করতে গিয়ে তারা নিজেরাও নিয়ম ভাঙবেন কিন্তু সেটি নিয়ে আর টু শব্দ হবে না! কারণ ওই যে, আমরা সবাই কম, বেশি ভুল করি এবং এটাই স্বাভাবিক; তারা আর বাইরে থাকবেন কেন? প্রত্যেকেরই কৃত অপরাধের শাস্তি হওয়া উচিত এবং সেটিই প্রত্যাশিত ও বাঞ্ছনীয়! অপরাধীর শাস্তি হলে বরং সমাজ শুদ্ধ হয়!\nআমাদের দেশেও মজাটা ঠিক এ্যামেরিকার প্রেসিডেন্টের মত! এখানে সকল পেশার ঊর্ধ্বে শুধু একটি পেশার লোকজনকে বিশুদ্ধ করে ফেলতে পারলেই সকলের শত যাতনা দূর হয়ে যায়! অন্য কাউকে নিয়ে কোনো মাথাব্যথা নেই, থাকতেও হয় না! বহুবার বলেছি, অপরাধ প্রবণ সমাজের মানুষ থেকেই যারা বিভিন্ন পেশায় অংশগ্রহণ করেন তাদের মাঝে সেই সমাজের মানুষের মত আচরণই উন্মোচিত হবে! কিন্তু শিক্ষকগণ মানতে নারাজ, তারা চান এ্যামেরিকার প্রেসিডেন্ট এর মত শুধুমাত্র একটি পেশায় সবাইকে শুদ্ধ থাকতেই হবে। মাত্র কয় মাস আগেই নিজেদের জান, জীবন উজাড় করে, জীবন উৎসর্গ করে একের পর এক ভিন্নতর কাজ উপস্থাপন করা সত্ত্বেও, সবকিছু এক মুহূর্তে ভুলে গিয়ে একটি অনাকাঙ্ক্ষিত ঘটনার দায় পুরো পেশার, প্রতিটি মানুষের উপর চাপিয়ে দিয়ে খিস্তিখেউড় ও গালিগালাজের পসরা সাজিয়ে বসলেন বিশুদ্ধতায় পূর্ণ মানুষজন!\nআমাদের আসলে আজকাল আর কষ্ট হয় না! কারণ খিস্তিখেউড় প্রাপ্তি আমার পেশার সবচেয়ে সহজ ও স্বাভাবিক বিষয়! কেন? হাজারটা কারণ থাকলেও কয়েকটি কারণ একটু দেখিয়ে যাই।\n১) সর্বদাই রাষ্ট্রের বিরুদ্ধে যারা থাকেন তাদের বিশাল একটা অংশ সবসময় আমাদের বিপরীতে থাকে! শতকরা হিসাব দাঁড় করালে সে সংখ্যা মোটেও কম নয়! রাষ্ট্র বিরোধী এই পক্ষ জীবনেও আমাদের গুণগান তো গাইবে না, এরা শুধু সুযোগই খুঁজবে, সুযোগ পেলে সকলে মিলে ঝাঁপিয়ে পড়বে এবং অন্য বিদগ্ধজনদেরও অনুপ্রাণিত করবেন!\n২) অসংগতিপূর্ণ সমাজের অসংগতিতে ভরা মানুষজনের সঠিক চেহারা আমরা অনেকটাই দেখি! তাদের অনেক চেষ্টা থাকে আমাদের দেখতে পারা যেন নিয়ন্ত্রণে থাকে, সেটি করাতে ব্যর্থ হলে, খিস্তিখেউড় এবং অপছন্দের তালিকায় আবারও আমরা।\n৩) জায়গা-জমির সমস্যা, মারামারি, হানাহানি, ধর্ষণ, ডাকাতি, দস্যুতা, চুরি, ধর্ষণ, মাদক ও হত্যাসহ যত অপরাধ এই সমাজে সংঘটিত হয় এবং যারা এর সাথে জড়িয়ে থাকেন তারা এবং তাদের পরিবারের চক্ষুশুল আমরা সবসময় ছিলাম, আছি এবং থাকবো। আহা ভাল মানুষজন এই অপরাধ করা বন্ধ করে দিলে হয়তোবা শতকরা হিসাবে আমাদের অপছন্দ করা লোকের সংখ্যা সাগর থেকে এক ফোঁটা জল সরিয়ে নেয়ার মত কিছুটা কমতো! কত ভালই না হতো!\n৪) রাষ্ট্র ও সরকারের অভ্যন্তরীণ ও বহিঃশত্রু সকলের কাছে সবসময় চক্ষুশুল আমরা! কাজেই গালিগালাজের মত বিশেষ পসরার শক্ এ্যাবজরবার আমরাই হবো সেটাই তো স্বাভাবিক!\n৫) কখনো প্রত্যক্ষ ও পরোক্ষভাবে অনেকের জনপ্রিয় হয়ে উঠার পেছনের মূল হাতিয়ার হই আমরা! এই যেমন ধরেন, আমাদের নিয়ে খারাপ কথা বললে সহজে খাওয়ানো যায়! প্রতি বছরে আমাদের বিষয়ে কয়েকটি ভাল বার্তা যেটি দেয়া হয়, সেটি আদতে আমাদের মঙ্গলের জন্য নয় বরং বই, পুস্তক পাঠদানের মত বুঝানোর চেষ্টা করা হয়, জানেন ভাল মানুষ এই পেশায় আছে কিন্তু তা খুব অল্প! যদিও ধারণা প্রসূত এই বিষয়ে কোনো জরিপ নেই, কিচ্ছু নেই! এমনকি কেউ যদি ভুলক্রমে জরিপ চালিয়ে, বার্ষিক জরিপে, আমাদের অবস্থান পাঁচ অথবা ছয়ে দেখিয়ে ফেলেনও তথাপি আলোচনার কেন্দ্রে সবসময় আমরাই থাকি এবং এবং থাকবো! কারণ সর্বদাই সৌভাগ্যের প্রতীক আমাদের ললাটেই যে সেঁটে থাকে! আমাদের আলোচনায় রাখাটা কারো কারো এক ধরণের স্ট্র্যাটেজিও বলতে পারেন!\n৫) নাটক, সিনেমা, চলচ্চিত্র প্রতিটি ক্ষেত্রে যুগের পর যুগ আমাদের ভিন্নতর উপস্থাপন! অনেকের সত্য, মিথ্যে এবং সত্য-মিথ্যার মিশেলে গালগল্প যা কিছুই বলেন, সবকিছুই আমাদের বিপরীতে! তাই আমাদের নিয়ে যতটুকু প্রশংসাসূচক ধ্বনি বা বর্ণনা সেটিও আসলে আমাদের যতটুকু অসংগতি বা মন্দ সেটিকে আরও সুপ্রতিষ্ঠিত করার একটি প্রয়াস মাত্র!\n৬) মানুষ স্বভাবজাতভাবেই ক্ষমতার প্রতি মোহাবিষ্ট, তাই প্রাতিষ্ঠানিকভাবে ক্ষমতাপ্রাপ্ত কাউকে সব সময় সহজে নেয়ার মানসিকতা থাকে না। অনেকটা না পাওয়ার বেদনা থেকেও এমনটা হয়! না, না এসব আমি বলি না! এসব মন্দ কথা সমাজবিজ্ঞান বলে! এটা দোষের কিছু নাহ! এই শ্রেণিরও সবসময়ের চক্ষুশুল আমরা! শতকরা হিসাবটা কি এইদিক দিয়েও দেখিয়ে যাবো?\n৭) ইদানিং বিভিন্ন পেশায় যুক্ত হতে চাওয়ার বিষয়ে আগ্রহী বিদগ্ধজন না পাওয়ার বেদনা থেকেও বিভিন্নভাবে খিস্তিখেউড় করেন; আর সবকিছুর বড় কথা দৃশ্যমান প্রভাবককে গালি দেয়া খুব সহজ, এতে আত্মতুষ্টি ও তৃপ্তি দুই-ই আসে! অন্য অনেক বড় ক্ষতিও তাদের কাছে কোনো বিষয় নয়, বড়জোর ১-২ দিনের বিষয়। কিন্তু একটি পেশা সবসময়ই হটকেক। ধরতে পারলেই মনে হয়, পুরোটাই ধরে ফেললাম বুঝি, এবার সবাই মিলে লেবু চিপড়ে শেষ করে দিতে পারলেই আসবে প্রত্যাশিত শান্তি! কারণ এই পেশা ছাড়া বাকি সকলেই বিশুদ্ধতার মূর্ত প্রতীক!\n৮) শিক্ষিত ও অশিক্ষিত শ্রেণিভুক্তের মাঝে একটি গ্রুপ আছেন যারা আইন জানেন না, জানলেও মানেন না! তাদের একটি গোষ্ঠী মনে করেন, আসামি গ্রেফতারের পর তাকে আইনি কাঠগড়ায় দাঁড় করানোর পর জামিন হওয়া, না হওয়া ও শাস্তি হওয়া না হওয়া পুরোটাই শুধুমাত্র একটি পেশার কাজ! যখনি কেউ আইন অনুসারে জামিন লাভ করেন বা শাস্তি প্রত্যাশিত মাত্রায় না হয় তখন সেই বিদগ্ধ বিশেষজনেরা শুরু করেন আবারও খিস্তিখেউড়! কাঠগড়ায় দাঁড় করায় আবারও একমাত্র অবিশুদ্ধ পেশার মানুষজনকে! আইন না জেনে আইনের বিষয়ে যারা অবগত তাদেরকে প্রচুর আইন শেখাবেন কারণ তাদের আছে কি বোর্ড, মোবাইল বাটন আর ফেসবুক! বিদ্যমান আইনের সাথে তার বক্তব্য অসংগতিপূর্ণ হলেই বা কি আসে যায়!\n৯) যে সমাজ ভাল-মন্দের মিশেলে গঠিত, সে সমাজের প্রত্যেক পেশায়, সমাজে বসবাসরত মানুষের মতই বিষফোঁড়া থাকবে সেটাও স্বাভাবিক! সমাজের মানুষের মত এদের কিয়দংশের অতি উৎসাহী আচরণ কখনো কখনো বিব্রতকর পরিস্থিতির সৃষ্টি করে। এখানেও একটি মজা আছে, এদের অনেকেই ক্রমাগত শাস্তির আওতায় আসে বিভিন্ন আঙ্গিকে, সেটি নিয়েও সমালোচনা হবে! অন্য কোনো সেক্টরে কোনো শাস্তি দেয়া হয় কিনা বা কতটাই বা শাস্তির মুখোমুখি হতে হয়, তা নিয়ে বিদগ্ধজনের যদিও কোনো মাথা ব্যথা নেই! এত ছোট একটি মাথায় একটি বিশেষ পেশা নিয়েই তো পূর্ণ আছে অন্য সেক্টর নিয়ে ভাবনার সময় কোথায় তাদের? যার ফলে আবারও খিস্তিখেউড় শুধু একমাত্র অবিশুদ্ধ পেশাজীবীদের নিয়ে।\n১০) জীব হিসেবেই নিয়ম ভাঙা প্রাণি আমরা! আমাদের শিক্ষিত, অশিক্ষিত সকল মানুষজন কেউই বুকে হাত দিয়ে বলতে পারবে না তারা নিয়ম অথবা আইন ভাঙেননি বা ভাঙেন না! এখন এই নীতিতে অটল বিশ্বাসীজনকে আপনি নিয়ম মানাতে চাইলে, আপনি আবারও চক্ষুশুল! হাজারো উদাহরণ পাঠক নিজেই উপলব্ধি করতে পারবেন! কাগজপত্র বিহীন মোটরসাইকেল পুলিশ আটকালে, কাকে ফোন দিয়ে ছুটাবেন সেই চেষ্টা, সঠিকভাবে কাজ করতে চাওয়া অফিসারের সামনে একের পর এক প্রভাবশালী আত্মীয়ের উদাহরণ টেনে বিব্রত করা, এক অপরাধকে আরেক অপরাধ দিয়ে ডিফেন্ড করা, কিছুই না পারলে চারিত্রিকভাবে ডিফেইম করাসহ এমন কী নেই যা আমাদের স্বাভাবিক কাজের গতিকে বাধাপ্রাপ্ত করতে করা হয় না! অথচ অন্য অনেক ক্ষেত্রে স্বাভাবিক কাজটুকুই কেউ কেউ করছে কিনা, তা নিয়ে বিদগ্ধজনেরা বছরে একবার একটু মুখ খুললেই দায় শেষ হয়ে যায়! না অন্য কাউকে নিয়ে মাথা ঘামিয়ে লাভ নেই! নিজ ও সামাজিক অসংগতিতে পূর্ণ এই সমাজ যদি প্রত্যাশা করে উপর্যুক্ত কার্যক্রম চালিয়ে যাবেন এবং ঘরে ঘরে ফেরেশতাস্বরুপ প্রত্যাশিত পেশার মানুষজন চাইবেন তবে তাহা আত্মপ্রবঞ্চনা নয় কি?\nএত এত ঝড়, ঝঞ্ঝা নিয়ে যে পেশার লোকজন প্রতিনিয়ত কাজ করে যাচ্ছেন, তাদের কপালে ভালবাসার স্তুতি যেটুকু জুটে তা নিতান্তই পরবর্তী কাজটুকু সুন্দরভাবে সম্পাদন করিয়ে নেবার প্রত্যাশায়! হুম, শুনতে খারাপ শোনালেও চেতনে ও অবচেতনে সেটাই প্রকৃত বিষয়! বিশ্বাস নাহলে নিজেকে প্রশ্ন করে দেখুন।\nশ্রদ্ধার্ঘ্য আর পুস্পার্ঘ্য সেসব আবার কি জিনিস? এসব তো এলিট সম্প্রদায়ের জন্য, আমাদের মত রাস্তা, ঘাটে খেটে খাওয়াদের জন্য নয়! ওহ, দুঃখিত কি বলছি আমরা তো আবার মানুষও না!\nমহান মুক্তিযুদ্ধ থেকে শুরু করে করোনা যুদ্ধ এবং তারপর আরো হাজারো যুদ্ধ চলবে আর সেখানে একটি পেশার লোক জীবন উৎসর্গ করে যাবে, নিজেদের সর্বোচ্চ ও সর্বস্ব বিলিয়ে যাবে তথাপি মানুষ নামের স্বীকৃতিটুকু জুটবে না! তবে কি জানেন, "ছদ্মবেশী যে মানুষ পরিচয়" সেটি চাইও না, সেটি বরং আপনারই থাক! না থাকলে কথা বলার মত মহৎ কাজটুকুও যে আপনার হারিয়ে যাবে! কিছু একটা করতে তো হবে তাই না?\nচাকরিতে যখন এসেছি তখন শুনেছিলাম চাকরির বৈশিষ্ট্যগুণে সমাজের ৫০ ভাগ মানুষ সবসময় আমাদের বিপরীতে থাকবে! এই লেখা প্রমাণ করে যাবে, কতটা ভুল শিখেছি, সমাজের ৫০ ভাগ নয় বরং তারও কয়েকগুণ বেশি মানুষের বিপরীতে দাঁড়িয়ে প্রতিনিয়ত আমাদের পেশাগত যুদ্ধ চালিয়ে যেতে হয় এবং হবে! সিনিয়র স্যার সবসময় বলতেন, তুমি যখন কাজ করবে, তোমার তখন ভুলও হবে, সমাজ তোমার কাছে বিশুদ্ধতা চাইবে কিন্তু সমাজের নিজেকে বিশুদ্ধ করতে যা যা করা দরকার সেই মূল জায়গায় আঘাত কখনোই করবে না! কারণ এই বৈপরীত্যে সমাজ নিজেও এক ধরনের পুলক অনুভব করে! শুনি আর বিস্মিত হয়ে ভাবি সত্যি কি তাই?\nআহা! এত এত ভাল মানুষের ভিড়ে আমাদের সমাজের এ কি দশা? এত এত ভাল মানুষের ভিড়ে আমার মানুষ পরিচয় আজীবনের জন্য মুছেই যাক, ক্ষোভ নেই, থাকবেও না! যে পেশার দায়িত্বের সর্বোচ্চ আত্মত্যাগ প্রতিনিয়ত নিজের জীবন বিসর্জন তথা মৃত্যু, সেই পেশায় থেকে তথাকথিত বিদগ্ধজনের মেকি ভালবাসাটুকু নাইবা জুটলো আমাদের কপালে...!\nসৎ মায়ের অপ্রিয় সন্তানরা কি তাই বলে কাজ থামিয়ে দেবেন? না, কখনোই না! পৃথিবী নামের ঘড়ির কাটা যখন থামবে, তখনি হয়তো তার স্থিরতা আসবে! দায়িত্ব প্রাপ্তির পর থেকে আজ অবধি বহতা নদীর মত বহমান 'বাংলাদেশ পুলিশ', এর ব্যতিক্রম উদাহরণ ইতিহাসেও নেই...!


সিলিং ফ্যান পড়ে কপাল ফেটেছে আ’লো’চি’ত-সমালোচিত সাবেক তথ্য ও সম্প্রচার প্রতিমন্ত্রী ডা. মুরাদ হাসান এমপির। বৃহস্পতিবার (১২ মে) রাতে জামালপুরের সরিষাবাড়ী উপজে’লার আওনা ইউনিয়নের দৌলতপুরে নিজ বাড়িতে এ ঘটনা ঘটে। তার কপালে তিনটি সেলাই দেওয়া হয়েছে বলে নিশ্চিত করেছেন উপজে’লা স্বাস্থ্য কমপ্লেক্সের আবাসিক মেডিক্যাল অফিসার দেবাশীষ রাজবংশী।\nএদিকে ডা. মুরাদ এখন শ’ঙ্কা’মুক্ত বলে কালের কণ্ঠকে জানিয়েছেন তাঁর ব্যক্তিগত সহকারী জাহিদ।তিনি বলেন, বৃহস্পতিবার রাতে সিলিং ফ্যান পড়ে মুরাদ হাসান এমপির কপাল ফেটে যায়। পরে সরিষাবাড়ী হাসপাতা’লে খবর দিলে চিকিৎসকের একটি দল তাঁর বাড়িতে গিয়ে প্রাথমিক চিকিৎসা’সেবা দেন। বর্তমানে এখন তিনি আশ’ঙ্কা’মুক্ত রয়েছেন।\nস্থানীয় ও হাসপাতাল সূত্র জানায়, মুরাদ হাসান এমপি দীর্ঘদিন যাবৎ উপজে’লার আওনা ইউনিয়নের দৌলতপুরের নিজ বাড়িতে অবস্থান করছেন। বৃহস্পতিবার (১২ মে) রাতে বাড়ির বৈঠকখানায় নেতাকর্মীদের সঙ্গে আলোচনা করছিলেন। এ সময় সিলিং ফ্যান মুরাদ হাসান এমপির কপালের ওপর পড়ে। এতে কপাল ফেটে তিনি গুরুতর আ’হত হলে উপজে’লা স্বাস্থ্য কমপ্লেক্সে খবর দেওয়া হয়। পরে স্বাস্থ্য কমপ্লেক্সে থেকে চিকিৎসক এসে তাকে প্রাথমিক চিকিৎসা’সেবা দেন।\nউপজে’লা স্বাস্থ্য কমপ্লেক্সের আবাসিক মেডিক্যাল অফিসার দেবাশীষ রাজবংশী শুক্রবার দুপুরে জানান, সিলিং ফ্যান মা’থায় পড়ে সাবেক তথ্য ও সম্প্রচার প্রতিমন্ত্রী মুরাদ হাসান এমপি গুরুতর আ’হত হওয়ার খবর পাই। পরে হাসপাতা’লে একটি চিকিৎসক দল মুরাদ হাসান এমপির বাড়িতে গিয়ে তাকে প্রাথমিক চিকিৎসা দেয়। তিনি আরো বলেন, তার কপালে তিনটি সেলাই দেওয়া হয়। বর্তমানে তিনি নিজ বাড়িতে চিকিৎসকের পর্যবেক্ষণে আছেন।


আদনান মেন্দেরেস ও শহীদ জিয়া : বাংলাদেশের ইসলামপন্থীরা সংকীর্ণতার ঊর্ধ্বে ওঠবে কবে? - Eidgahnews.com - EGN\nআদনান মেন্দেরেস ও শহীদ জিয়া : বাংলাদেশের ইসলামপন্থীরা সংকীর্ণতার ঊর্ধ্বে ওঠবে কবে?\nপ্রকাশ: ১ জুন, ২০১৯ ৮:০৬ : অপরাহ্ন\nসগির আহমদ চৌধুরী।। ৩০ তারিখটা শহীদ প্রেসিডেন্ট জিয়াউর রহমানের শাহাদতবার্ষিকী ছিল। ঠিক তার তিনদিন আগে তুরস্কের সাবেক প্রধানমন্ত্রী আদনান মেন্দেরেসের ক্ষমতাচ্যুতি দিবস ছিল। বাংলাদেশের শহীদ জিয়া আর তুরস্কের শহীদ আদনানের মাঝে অনেক মিল।\n১। তাঁরা দু’জনই তাঁদের দেশে বহুদলীয় রাজনীতির প্রবর্তন করেছিলেন। ২। একনায়কতা ও একদলীয় শাসন-শোষণ থেকে দেশ ও দেশের মানুষকে নাজাতের ব্যবস্থা করেছিলেন। ৩। উগ্র ধর্মনিরপেক্ষতার নাগপাশ থেকে দেশকে উদ্ধারে প্রথম পদক্ষেপটা তাঁরাই গ্রহণ করেছিলেন।\n১৯৫০ সালে তুরস্কে আদনান মেন্দেরেসের ক্ষমতাগ্রহণের আগে এবং ১৯৭৫ সালের পরবর্তীকালে বাংলাদেশে জিয়াউর রহমানের ক্ষমতাগ্রহণের আগে দু’দেশেরেই ধর্মীয় অবস্থা অনেকটাই একই ছিল। উভয় দেশে ইসলামি রাজনীতি নিষিদ্ধ ছিল। তুরস্কে বতর্মান যে ইসলামের পুনর্জাগরণ এবং বাংলাদেশে যে ইসলামি দলের বহুল বিচরণ তার প্রারম্ভিক অবদানটা অবশ্যই মেন্দেরেস ও জিয়ার, এটি অস্বীকার করার কোনো জো নেই।\nতুরস্কে কিন্তু আদনান মেন্দেরেসের অবদানকে অস্বীকার করা হয় না। ইসলামপন্থিরা তাঁকে বীরের মর্যাদা দেন, তাঁকে সশ্রদ্ধায় স্মরণ করেন। ১৯৬০ সালের ২৭ মে তাঁকে ক্ষমতাচ্যুত করা হয় এবং ১৯৬১ সালের ১৭ সেপ্টেম্বর তাঁকে ফাঁসিতে ঝুলিয়ে শহীদ করে দেওয়া হয়। মারমারা সাগরের জনমানবহীন একটি ছোট্ট দ্বীপে এ ফাঁসি দেওয়া হয়। বর্তমান তুর্কি সরকার সেই দ্বীপকে ঘিরে গড়ে তুলেছেন মসজিদ, আন্তর্জাতিক কনফারেন্স সেন্টার, হোটেল ও আদনান স্মৃতি জাদুঘর। এসব করা হচ্ছে মহান আদনান মেন্দেরেসকে স্মরণী-বরণী করে রাখতে।\nআদনান মেন্দেরেস ইসলামি নেতা ছিলেন না, বিশ্বাসে-দর্শনে তিনি সেক্যুলারই ছিলেন। হতে পারে, মানুষের ধর্মীয় ভাবাবেগকে রাজনীতিক স্বার্থে ব্যবহার করতেই তিনি তুরস্কে আরবি আযানের অনুমতি দিয়েছিলেন। কিন্তু ব্যাপার সেটা নয়, এমনকি তিনি কতোটা ইসলামি ছিলেন সেই বিষয়টাও এখানে বিবেচ্য নয় মোটেও, বরং তিনি যা করেছেন সেটি যে পরবর্তীকালে ইসলামি পুনর্জাগনের জন্য প্রারম্ভিকা হিসেবে প্রমাণিত হয়েছে সেটাই মূলত বিবেচ্য এখানে। আর তার জন্যই তাঁকে তুরস্কের ইসলামপন্থিরা স্মরণ করছে। তিনি সেক্যুলার ছিলেন, নামায-রোযা করেন না! ইত্যাদি ইত্যাদি আরও শত শত ভুল হয়তো তাঁর ছিল, কিন্তু সেই শত ভুলের মাঝে তাঁর একটা ভালোর জন্যই তুর্কি ইসলামপন্থিরা তাঁকে স্মরণ করেন, বীরের মর্যাদা দেন।\nকিন্তু দুর্ভাগ্য শহীদ প্রেসিডেন্ট জিয়াউর রহমানের। তাঁকে বাংলাদেশের ইসলামপন্থিরা স্মরণ করেন না, বীরের মর্যাদা দেবেন দূরে থাক, বরং বহুবিদ সমালোচনায় নির্মমভাবে বিদ্ধ করা হয় তাঁকে। বাংলাদেশের শহীদ জিয়া যা করেছিলেন আদনান মেন্দেরেস তার সামান্যই করে যেতে পারেননি। বহুদলী রাজনীতি প্রবর্তন করেছিলেন, ধর্মীয় রাজনীতির ওপর থেকে নিষেধাজ্ঞা তুলে দিয়েছিলেন, সংবিধান থেকে ধর্মনিরপেক্ষতা বাতিল করেছিলেন, সংবিধানের সূচনায় বিসমিল্লাহির রহমানির রহীম সংযোজন করেছিলেন, কালিমার নির্জাস ‘আল্লাহর ওপর আস্থা ও বিশ্বাস’ সংযুক্ত করেছিলেন। তিনি যা করেছিলেন তাতে আখিরে ইসলামপন্থিরাই কি বেশি উপকৃত হয়নি? ইসলামপন্থিদের রাজনীতিক অধিকারে কি জিয়ার অবদান নেই? অস্বীকার করা যাবে?\nবস্তুত বাংলাদেশের ইসলামপন্থি সীমাহীন সংকীর্ণ। নিজের দলের বাইরে কারো কোনো অবদানই তারা স্বীকার করতে চান না। আমি মনে করি, ইসলামের পূর্ণাঙ্গ বিপ্লব একক কারো দ্বারা সম্ভব নয়, কেউ সূচনা করবেন, কেউ সংগঠিত করবেন, কেউ একদিন তার পূর্ণতা দেবেন। তুরস্কের বর্তমান প্রেসিডেন্ট রজব তাইয়েব এরদোয়ানের সমালোচনা হয়, তাঁকে কেউ কেউ মুরতাদ-কাফির ঘোষণা করেও আত্মতৃপ্তি পেতে চান। আমি বিশ্বাস করি, এভাবে কারো ইসলামিত্ব এবং তার ইসলামের খাঁটিত্ব নিয়ে প্রশ্ন করা সমচীন নয়, ইসলামি আন্দোলন একটা চলমান প্রক্রিয়া। সূচনাটা একজন বেদীনের হাত ধরে হতে পারে, একজন ফাসিকের হাত ধরে সেটি বেগবান হতে পারে, একদিন একজন কামিল বুযুর্গ নেতৃত্বের দ্বারা সেটি পূর্ণাঙ্গ হতে পারে।\nএখনই এরদোয়ানের কেন কামিল বুযুর্গের বেশ নেই, দাড়ি-টুপি নেই কেন? এখনই কেন ইসলামি হুকুমত কায়েম করছেন না তিনি এসব প্রশ্ন অবান্তর, অবাস্তব এসব প্রশ্ন। তিনিই সবকিছু করবেন বা করতে পারবেন না। তিনি কিছু করে গেলেন, পরবর্তীতে কালে অন্যরা এসে তাতে যোগ করবেন, আরও পরে কেউ পূর্ণাঙ্গতা দেবেন। আমাদের উচিত হবে, একজনের দশটা ভুল সত্ত্বেও একটা ভালো কাজের জন্য তাকে অভিনন্দিত করা। কিন্তু আমরা করি উল্টোটা: একশটি ভালো সত্ত্বেও একটা ভুলের জন্য তাকে জাহান্নামে পাঠিয়ে দেই! মুরতাদ-মুনাফিক ও কাফির আখ্যা দিয়ে ইসলাম থেকে খারিজ করে দেই।


আন্তর্জাতিক উপমহাদেশ পাকিস্তানে হামলা : ভারতীয়দের দাবির নেপথ্যে - বিডি জার্নাল ৩৬৫\nYou are at:Home»আন্তর্জাতিক»আন্তর্জাতিক উপমহাদেশ পাকিস্তানে হামলা : ভারতীয়দের দাবির নেপথ্যে\nআন্তর্জাতিক উপমহাদেশ পাকিস্তানে হামলা : ভারতীয়দের দাবির নেপথ্যে\nBy বিডিজার্নাল প্রতিবেদক on\t মার্চ ৭, ২০১৯ আন্তর্জাতিক, শিরোনাম\nহোয়াটসঅ্যাপের কথিত একটি চ্যাট সামাজিক মাধ্যমে ভাইরাল হয়েছে যেখানে দাবি করা হচ্ছে বালাকোটে ভারতীয় বিমান বাহিনীর হামলায় ২৯২ জন ‘জঙ্গি’ মারা গেছে।\nভারত-শাসিত কাশ্মীরের পুলওয়ামায় হামলার পর ভারত জানায়, জইশ-ই-মোহাম্মদের প্রশিক্ষণ শিবির লক্ষ্য করে তারা বিমান হামলা চালিয়েছে।\n১৪ ফেব্রুয়ারি ভারত-শাসিত কাশ্মীরের পুলওয়ামায় কেন্দ্রীয় নিরাপত্তা বাহিনীর একটি কনভয়ের ওপরে হামলা চালিয়ে ৪০ জনের বেশি সিআরপিএফ সদস্যকে হত্যা করার দায়িত্ব স্বীকার করেছিল পাকিস্তান ভিত্তিক সংগঠন জইশ-ই-মোহাম্মদ।\n১ নম্বর ব্যক্তি : এটা কী? ….ভারতের এই বিমান হামলা কি সত্য ঘটনা নাকি এটা গণমাধ্যমের মিথ্যা প্রচার?\n২ নম্বর ব্যক্তি : ভারতীয় বিমান বাহিনী বালাকোটের ভেতরে এবং আশপাশের এলাকায় ঢুকেছিল…কিন্তু নিয়ন্ত্রণ রেখা অতিক্রম করাটা ভুল ছিল।\n১ নম্বর ব্যক্তি : হ্যাঁ, প্রায় ১২টি বিমান তো নিয়ন্ত্রণ রেখা পার হয়ে গেছে…কিন্তু পাকিস্তানের জইশ-ই মোহাম্মদ যদি হামলা চালায়, ভারত তো তার জবাব দেবে…আচ্ছা, তুমি কি জানো কতজন নিহত হয়েছে?\n২ নম্বর ব্যক্তি : ভাই…স্থানীয় কেউ মারা যায়নি…যারা মারা গেছে সব জঙ্গি…ওরা আমাদের ওপরেও উৎপাত চালাচ্ছিল।\nআর এই স্ক্রিনশটে হতাহত সম্পর্কে কথিত তথ্য ও সংখ্যা দেয়া হয়েছে।\nবিজেপি প্রেসিডেন্ট অমিত শাহ নিজেও দাবি করেছেন যে ভারতের বিমান হামলায় ২৫০ জন ‘জঙ্গি’ নিহত হয়েছে।\nহোয়াটস্অ্যাপের ওই মেসেজের ভিত্তিতে মানুষ দাবি করেছে বালাকোটের হামলায় ২৯২ জন ‘জঙ্গি’ মারা গেছে।\nকিন্তু ওই মেসেজ কার্যত ভুয়া, কারণ আমাদের (বিবিসি) অনুসন্ধানে আমরা দেখেছি পাকিস্তানের বালাকোটে কোনো মেডিকেল বিশ্ববিদ্যালয় নেই।\nপাকিস্তানের খাইবার পাখতুনখোয়া প্রদেশের মানশেরাতে এই বালাকোট শহর। কুনহার নদীর তীরবর্তী প্রাচীন যে শহরগুলোতে এখনো সিন্ধু সভ্যতার নিদর্শন রয়েছে তার মধ্যে একটি এই বালাকোট।\nপাকিস্তানের মেডিকেল ও ডেন্টাল কাউন্সিল জানাচ্ছে বালাকোট শহরের বাসিন্দাদের জন্য সবচেয়ে কাছের সরকারি হাসপাতালটি হলো অ্যাবোটাবাদে।\nভারতীয় বিমান হামলার পর স্থানীয়দের সঙ্গে প্রথম কথা বলেছিলেন বিবিসির একজন সংবাদদাতা মির্জা আওরাঙ্গজেব জারাল। তিনিও নিশ্চিত করেছেন বালাকোটে এধরনের কোনো মেডিকেল বিশ্ববিদ্যালয় নেই।\nবিবিসির সংবাদদাতা মির্জা আওরাঙ্গজেব জারাল জানান, “বালাকোটে কোনো মেডিকেল বিশ্ববিদ্যালয় নেই। সেখানে শুধু একটা মামুলি স্বাস্থ্য কেন্দ্র আছে, যেখানে কাজ করেন মাত্র একজন ডাক্তার এবং মাত্র হাতে গোণা কয়েকজন কর্মী। সেখানে রোগী ভর্তি করারও কোনো ব্যবস্থা নেই।”\n“বিমান হামলার খবরের পর আমরা বালাকোট, মানশেরা ও্ গারহি হাবিবুল্লাহর হেলথ ইউনিটে গিয়েছিলাম।কিন্তু সেখানে কোন আহত ব্যক্তিকে দেখিনি।এই সবগুলো স্বাস্থ্য কেন্দ্র যেখানে হামলা হয়েছে সেই স্থান থেকে প্রায় আধঘন্টার দূরত্বে অবস্থিত,” জানিয়েছেন মির্জা আওরাঙ্গজেব জারাল।


দরকারি ১০টি কিওয়ার্ড রিসার্চ টুল (সবগুলো ফ্রি) - Durba TV\nDTV Desk অনলাইন ক্যারিয়ার, এসইও\nজেনে নিন দরকারি ১০টি কিওয়ার্ড রিসার্চ টুল সম্পর্কে। আসুন এ বিষয়ে আজকে আলোচনা করে বিস্তারিত জেনে নেওয়া যাক। কিওয়ার্ড রিসার্চ টুল এর প্রয়োজনীয়তার কথা সব ব্লগারই জানেন। যাদের ওয়েবসাইট রয়েছে কিংবা যারা অনলাইন বিজনেস করছেন, তাদের সবাই জানেন যে কিওয়ার্ড রিসার্চ করা কতটা গুরুত্বপূর্ণ। কারণ, একটি ওয়েবসাইট অপটিমাইজ করার প্রথম ধাপটিই হচ্ছে কি-ওয়ার্ড রিসার্চ করে নেয়া।\nআরো পড়ুন: এসইও কেন আমাদের ওয়েবসাইটে করা প্রয়োজন\nআরো পড়ুন: লোকাল এসইও কি এবং কেন প্রতিষ্ঠানের জন্যে এত গুরুত্বপূর্ণ\nআরো পড়ুন: এসইও কি এবং কিভাবে ওয়েবসাইটে এসইও করতে হয়?\nএক নজরে দেখে নিন যা আছে এই লেখায়-\n১. Google AdWords: Keyword Planner\n৩. Keyword Sh!tter\n৫. Answer the Public\n৬. Keywords Everywhere\n৭. Moz Keyword Explorer\n৮. Keyword Tool Dominator\n৯. Wordtracker Scout\n১০. Suggestion Keyword Finder\nকি-ওয়ার্ড রিসার্চ সার্চ ইঞ্জিন অপটিমাইজেশনের একটি গুরুত্বপূর্ণ পার্ট। যেকোনো বিষয়ে জানার জন্যে কিংবা প্রয়োজনীয় কোন কিছু অনলাইনে খুঁজে পাওয়ার জন্যে একজন ইউজার যেসব ওয়ার্ড লিখে সার্চ দিতে পারেন, সেসব সম্ভাব্য সম্ভাব্য শব্দমালা রিসার্চ করাই হচ্ছে কি-ওয়ার্ড রিসার্চ।\nএকজন পেশাদার সার্চ ইঞ্জিন অপটিমাইজারের কাজ হচ্ছে যে কোন সার্চের অল্টারনেটিভ সার্চ টার্ম খুঁজে বের করা। অর্থাৎ, একই বিষয়ে একাধিক শব্দ সমষ্টি রিসার্চ করে বের করাই হচ্ছে কি-ওয়ার্ড রিসার্চের মূল। কোন নির্দিষ্ট টপিককে সার্চ রেজাল্টের শুরুর দিকে নিয়ে আসার জন্যে কি-ওয়ার্ড রিসার্চ করতে হয়।\nকি-ওয়ার্ড রিসার্চ টুল কি?\nযেকোনো অনলাইন বা অফলাইন অ্যাপ্লিকেশনের আরেক নাম টুল। যে অ্যাপ্লিকেশন বা টুল দিয়ে কিওয়ার্ড রিসার্চ করা যায়, সেটিকেই কি-ওয়ার্ড রিসার্চ টুল বলে। এ ধরনের টুলগুলোর বেশির ভাগই অনলাইন। খুব কম সংখ্যক টুল আছে যেগুলো অফলাইনে কাজ করে।\nআবার বাংলায় কিওয়ার্ড রিসার্চ করার জন্যে এখন পর্যন্ত মাত্র একটি টুল আছে। তবে, ইংরেজীতে এই সংখ্যাটির অভাব নেই। আর আমাদের আজকের টপিক, অর্থাৎ কিওয়ার্ড রিসার্চ করার যে টুলগুলোর কথা বলছি, সেগুলো সব ইংরেজীর জন্যে। আসুন, এ রকম দরকারি কিছু টুল সম্পর্কে জানি।\nযারা আপওয়ার্কে আর্টিকেল লেখার কাজ করেন কিংবা নিজের ব্লগের জন্যেই কন্টেন লেখেন, তারা সবাই জানেন কিভাবে একটা আর্টিকেলে কি-ওয়ার্ডের সঠিক ব্যবহার করতে হয়। তবে, যেকোনো লেখায় কিওয়ার্ড অপটিমাইজের জন্যে আগে প্রয়োজন রিসার্চ করে নেওয়া। আর কিওয়ার্ড রিসার্চের জন্যে প্রয়োজন ভালো মানের টুল। এ রকম ১০টি টুল নিয়েই আমাদের আজকের আয়োজন।\nতাহলে চলুন জেনে নেওয়া যাক দরকারি ১০টি কিওয়ার্ড রিসার্চ টুল সম্পর্কে:\nটপ স্পট হিসেবে এটিকেই অধিকাংশ ব্লগার এবং ওয়েবসাইটের মালিকরা ব্যবহার করে থাকে। অনেক বছর ধরেই গুগলের এই কিওয়ার্ড রিসার্চ ফ্রি টুলটি অনেকের কাছেই এখনো প্রিয় হয়ে আছে। এটি শুধু নতুন ওয়েবসাইটের কি-ওয়ার্ড রিসার্চ করার জন্যেই নয়, বরং পুরনো এবং ব্যবসায়িক ওয়েবসাইটগুলোর জন্যেও অত্যন্ত দরকারি একটু টুল।\nগুগলের প্রোডাক্ট হওয়ার কারণে এই টুলটির সবচেয়ে বড় সুবিধা এটি সরাসরি গুগল থেকে তথ্য নিয়ে শো করে থাকে। আর আমরা সকলেই জানি যে, কি-ওয়ার্ড রিসার্চ করতে হয় মূলত গুগলকে টার্গেট করেই।\nকি-ওয়ার্ড আপনি যদি গুগলের জন্যে আলাদা আর ইউটিউবের জন্যে আলাদা কি-ওয়ার্ড রিসার্চ করতে চান, তবে আপনার দুটি আলাদা টুল ব্যবহারের প্রয়োজন নেই। Soovle দিয়েই আপনি বিং এবং আমাজানসহ প্রায় সবগুলো প্লাটফর্মের জন্যেই আলাদাভাবে কিওয়ার্ড রিসার্চ করতে পারবেন।\nঅবাক হওয়ার কিছু নেই যে, এই টুলটি আপনাকে উইকিপিডিয়া, এমনকি অ্যান্সার ডট কম থেকেও কি-ওয়ার্ড সাজেস্ট করে থাকে। এই টুলটি আপনাকে বিভিন্ন প্লাটফর্ম থেকে এমন কিছু কি-ওয়ার্ড সাজেস্ট করবে যা আপনার কম্পিটিটর হয়তো জানতেও পারবে না।\nএটা ভাবতে বেশি কিছু লাগবে না যে এই টুলটি কি কাজ করে। একটি Seed বা বীজ কিওয়ার্ড দিয়ে খালি এন্টার চাপুন আর দেখুন Keyword Sh!tter সাজেশন হিসেবে আপনার জন্যে একগুচ্ছ কিওয়ার্ড নিয়ে এসেছে। কাজেই, ওয়েবসাইটের জন্যে কিংবা একটি নির্দিষ্ট পেজের জন্যে কিওয়ার্ড চুজ করা সত্যিকার অর্থেই সহজ।\nঅধিকাংশ কি-ওয়ার্ড টুলই হিস্টোরিক্যাল ডাটা ইউজ করে থাকে। যারফলে, অধিকাংশ সময় ফলাফল হিসেবে পুরনো ডাটাই আসে। অর্থাৎ, ওই সমস্ত টুলে আমরা পুরনো তথ্যই পেয়ে থাকি। হতে পারে সেটা এক মাস আগের কিংবা এক বছর আগের তথ্য।\nকিন্তু আপনি যদি নতুন ডাটা বা তথ্য পেতে চান, অর্থাৎ মানুষ এখন কি খুঁজছে বা কি লিখে সার্চ দিচ্ছে তা জানতে চান, তবে আপনাকে Google Trends ইউজ করতে হবে। কারণ, এটি আপনাকে সাম্প্রতিক সময়ের ট্রেন্ডিং টপিকগুলো জানিয়ে দেবে।\nনামে মনে হতে পারে যে, এটি শুধু প্রশ্নোত্তর বিষয়ক কি-ওয়ার্ড রিসার্চ করার জন্যে ব্যবহৃত হয়। কিন্তু Answer the Public আসলে সব ধরণের কিওয়ার্ডই রিসার্চ করে দিয়ে থাকে। সেই সাথে, এটি প্রশ্ন, প্রিপোজিশন, কম্পারিজনসহ আরো নানা ধরণের কি-ওয়ার্ড সাজেস্ট করে।\nAnswer the Public এর ইন্টারফেসটি দারুণ সুন্দর। আপনি যখন রিসার্চ করার জন্যে কোনও একটি কি-ওয়ার্ড প্লেস করবেন, এটি খুব সুন্দর গ্রাফের সঙ্গে আপনাকে সাজেস্টেড কিওয়ার্ডগুলো দেখিয়ে দেবে।\nKeywords Everywhere গুগল ক্রোম ব্রাউজারের একটি এক্সটেনশন। পাশাপাশি, এটি ফায়ারফক্স ব্রাউজারের অ্যাড-অন হিসেবেও কাজ করে। অর্থাৎ, এ দুটির মাঝে আপনি যে ব্রাউজারই ব্যবহার করুন না কেন, কোন সমস্যা নেই। জাস্ট এটি ব্রাউজার ইনস্টল করবেন আর সহজভাবে কিওয়ার্ড রিসার্চ করে নেবেন।\nএই টুলটি আপনাকে সার্চ ভলিউম, সিপিসি এবং কম্পিউটিশন ডাটা প্রোভাইড করবে।\nকি-ওয়ার্ড রিসার্চের ক্ষেত্রে শুধু সার্চ ভলিউমই গুরুত্বপূর্ণ নয়, কম্পিটিশন জানাও অনেক গুরুত্ব বহন করে। একটা কি-ওয়ার্ড র্যাংকে আনতে কতটা কম্পিটিশন দিতে হতে পারে, অর্থাৎ র্যাংকে আনা কতটা কঠিন হতে পারে, তা আপনাকে Moz Keyword Explorer টুলটি জানিয়ে দেবে।\nMoz Keyword Explorer ফ্রিতে ব্যবহার করা যায়। তবে, ফ্রি হলেও এই টুলটি ব্যবহার করার জন্যে আপনাকে এদের অফিসিয়াল ওয়েবসাইটে একটি অ্যাকাউন্ট খুলে নিতে হবে।\nএই টুলটি তাদের জন্যে অত্যন্ত উপকারী যারা এফিলিয়েট মার্কেটিং এর সঙ্গে যুক্ত। বিশেষ করে যারা এফিলিয়েট মার্কেটিং ফ্রি সফটওয়্যার এর খোঁজ করে থাকেন, তাদের জন্যে এই টুলটিও অত্যন্ত দরকারি। আমাজন, এটসি এবং ইবে’র জন্যে কি-ওয়ার্ড রিসার্চ করতে চাইলে আপনার উচিৎ Keyword Tool Dominator ব্যবহার করা। তবে, এটি গুগল, ইয়াহু, বিং এবং ইউটিউবসহ অন্যান্য প্লাটফর্মের ক্ষেত্রেও একই রকম কাজ করে।\nKeywords Everywhere এর মতো এটিও একটি ক্রোম এক্সটেনশন। এক্সটেনশনটি গুগল ক্রোমে অ্যাড করে যেকোনো ওয়েবসাইটে থাকা অবস্থায় এটির উপর ক্লিক করলেই ওই ওয়েবসাইটের সমস্ত গুরুত্বপূর্ণ কি-ওয়ার্ড দেখিয়ে দেবে। এটা অনেকটা কিওয়ার্ড ডেনসিটি চেকারের মতো, তবে তার চেয়েও ভাল।\nএটি SEOChat এর একটি জনপ্রিয় কিওয়ার্ড ফাইন্ডার টুল। আর এ টুলটি গুগল অটো কমপ্লিট সাজেশনের ক্ষেত্রে অত্যন্ত সুন্দর এবং কার্যকরীভাবে কাজ করে।\nআরো পড়ুন: ওয়েব ডেভেলপমেন্ট: একের ভিতর সব\nআরো পড়ুন: গুগল এ্যাডসেন্স থেকে মাসে ৫ কোটি টাকা আয় করবেন যেভাবে\nআরো পড়ুন: কোডিং শেখার ভালো উপায় কি? কিভাবে শুরু করবেন?\nআপনি যদি একজন ব্লগার হয়ে থাকেন, হয়ে থাকেন কোনও ওয়েবসাইটের মালিক, তবে এই ১০টি কিওয়ার্ড রিসার্চ টুল আপনাকে নানাভাবে সহযোগীতা করবে। এমনকি, আপনি যদি একজন ডিজিটাল মার্কেটার হয়ে থাকেন, এই টুলগুলো আপনাকে মার্কেট রিসার্চে সাহায্য করবে। আশা করি, টুলগুলোর সবগুলোই চেক করে দেখবেন এবং নিজের জন্যে এখান থেকে ২/৩ টি বাছাই করে রাখবেন আর লেখাটি আপনার টাইমলাইনে শেয়ার করে সেভ দিয়ে রাখবেন।\nইন্টারনেটে সহজে আয়: আসলেই কি সহজ\nইন্টারনেটে সহজে আয়: আসলেই কি সহজ এ সম্পর্কে নানা জনের নানা প্রশ্ন। আজকে আমরা ইন্টারনেটে …


টিপ রহস্য – ICT HOME TECH\nলেখক -সাফিয়া নায়লা শুভ্রা\n” যারা কপালে টিপ পরেন, তারা নিশ্চয়ই সৌন্দর্যবোধ এবং বাঙালী সংস্কৃতিকে ভালোবেসেই তা পরেন। কিন্তু নান্দনিকতা এবং সাংস্কৃতিক চেতনার সাথে সাথে শিল্পবোধ থাকাও ভীষণ জরুরি।\nবলছি এ কারণে যে, বাস্তবে এবং ফেসবুকে প্রায় সবাইকেই দেখি- তাদের চেহারার আদলের সাথে সম আকার-আকৃতির টিপ পরেন! অথচ নির্বাচন করতে হয় ঠিক তার বিপরীতটিকে। অর্থাৎ গোল মুখের অধিকারীরা পরবেন লম্বা বা লম্বাটে পান পাতা আকৃতির টিপ। আর লম্বাটে মুখের অধিকারীরা পরবেন গোল টিপ।\nবৃত্তের প্রতি প্রাচীনকাল থেকেই মানুষের একটি সাধারণ আকর্ষণ আছে। কারণ এটি সহজ, সেন্টারড অর্থাৎ কেন্দ্রিকতা বা মধ্যমণি হওয়ার প্রতি নির্দেশ করে, চাঁদের প্রতি আকর্ষণ এবং সর্বোপরি পূর্ণতা প্রকাশ করে।\nমানুষ চিরকাল নিজেকে সকলের সামনে মেলে ধরতে, প্রকাশ করতে চেয়েছে আর চেয়েছে এপ্রিশিয়েশন। আর মুখায়ব তার সর্বোচ্চ প্রকাশ অঙ্গ।তাই আমরা জেনে হোক বা না জেনেই হোক, নিজেদের আকর্ষণীয় এবং মনোযোগের কেন্দ্রবিন্দু করতে মুখের প্রসারিত এবং উন্মুক্ত অংশে বৃত্তের আকারের টিপ নির্বাচন করি!\nকিন্তু সেটি যথার্থ হলো কিনা, এটি অনুধাবন করতে ব্যর্থ হই। আর এটিই একজন শিল্পী আর সাধারণ মানুষের মাঝে পার্থক্য গড়ে দেয়! বিষয়টি সুক্ষ্ম এবং হয়তো সাধারণ। কিন্তু ভিষণ জরুরি।\nগোল মুখে গোল টিপ মুখের প্রস্থতাকে আরো বৃদ্ধি করে এবং দৈর্ঘ্যকে দৃষ্টিগ্রাহ্য ভাবে কমিয়ে দেয়। ফলে মুখের গোল্ডেন রেশিও (Ratio) যা মুখায়বের সৌন্দর্যের জ্যামিতিক ও গাণিতিক সূত্র- তার ঠিক বিপরীতে কাজ করে। সেই কারণে গোল মুখে গোল টিপ বা লম্বা মুখে লম্বা টিপ ভাল লাগে না!\nআমরা কোন কিছুর প্রতি আমাদের ভাল বা মন্দ লাগা বুঝি কিন্তু কেন লাগে বা লাগে না, এটা জানি না বা বুঝি না!\nপ্রকৃতপক্ষে বিশ্বব্রহ্মাণ্ডের কোন কিছুই বিজ্ঞানের নিয়ম-নীতি এবং ব্যাখ্যাতীত বিষয় নয়। হ্যাঁ, এখনও হয়তো আমরা অনেক কিছুরই ব্যাখ্যা জানি না। ফলে বহু বিষয়কে এখনও আমাদের কাছে প্যারা নরমাল বা রহস্যময় বা অতিপ্রাকৃত মনে হয়! তবে এক সময় সমস্ত জট খুলে যাবে, তখন বিজ্ঞানের জটিল বিষয়গুলোও কোন তন্বী তরুণীর কপালে আঁকা অসম্ভব সুন্দর টিপের মতই সৌন্দর্যের এক অবারিত জগৎ উন্মুক্ত করে দেবে, যে সৌন্দর্য কপালে টিপ পরিহিত লাস্যময়ী কোন সুন্দরী তরুণীর সৌন্দর্যের মতই কেবলই উপভোগ এবং আনন্দের! “


Mother Held on to Babys Hand Even in Death Sight Leaves Rescue Men in Tears in Flood hit Kerala মৃত ছেলের হাত ধরেই মৃত্যুর কোলে মা ! কেরলে বন্যার জলে ভেসে এল এমনই মৃতদেহ | national - News18 Bangla, Today's Latest Bengali News\nমৃত ছেলের হাত ধরেই মৃত্যুর কোলে মা ! বন্যাবিধস্ত কেরলে উদ্ধার এমনই মৃতদেহ\nক্রমেই বেড়ে চলেছে কেরলের বন্যায় মৃত সংখ্যা ৷ বন্যার জেরে একের পর এক বাড়ি ভাঙছে, একের পর রাস্তায় ভেঙে চুরমার৷ গ্রামের পর গ্রাম জলে ভেসেছে\nLast Updated: August 13, 2019, 2:09 PM IST\n#কেরল: ক্রমেই বেড়ে চলেছে কেরলের বন্যায় মৃত সংখ্যা ৷ বন্যার জেরে একের পর এক বাড়ি ভাঙছে, একের পর রাস্তায় ভেঙে চুরমার৷ গ্রামের পর গ্রাম জলে ভেসেছে ৷ যারা কপালের জোরে বেঁচে আছেন, তাঁরা কষ্টে দিন কাটাচ্ছেন ত্রাণ শিবিরে ৷ তবে এক মা ও তাঁর ছোট্ট সন্তানের প্রাণ নিয়ে এল এই দুর্বিসহ বন্যা ৷\nকেরলের মালাপ্পুরম এলাকা থেকে সম্প্রতি উদ্ধার হল দুটি মৃতদেহ ৷ যা দেখে রীতিমতো হতবাক হয়েছেন উদ্ধারকারী দল ৷ কীভাবে মৃতুর পর এক সঙ্গে রয়েছেন মা ও সন্তান ! উদ্ধারকারীরা সংবাদমাধ্যমকে জানিয়েছেন, যখন মৃতদেহ উদ্ধার হয় তখন মা তাঁর সন্তানের হাত ধরে রয়েছেন ৷ তখনই ধসে চাপা পড়ে মৃত্যু হয়েছে তাঁদের বলে অনুমান, তাই ওই হাত ধরা অবস্থাতেই উদ্ধার হয় মা ও সন্তানের মৃতদেহ ৷ শিশুটির বয়স দেড় বছর !\nপুলিশ সূত্রে জানা গিয়েছে, মৃতদেহটি উদ্ধার হয়েছে কোট্টাকুক্কুনু-র এলাকা থেকে ৷ যেখানে বন্যার জেরে প্রচুর বাড়ি ধসে পড়েছে ৷\nFirst published: August 13, 2019, 2:09 PM IST\n#Dead body#Kerala#Kerala Flood


রংপুরের মিঠাপুকুর উপজেলায় প্রাইভেট কার উল্টে এক যুবলীগ নেতাসহ দুজনের মৃত্যু হয়েছে। এ ছাড়া ময়মনসিংহ, গাজীপুর, সিরাজগঞ্জ ও নাটোরে আরো চারজন নিহত হয়েছেন। প্রতিনিধিদের পাঠানো খবর\nরংপুর : রংপুরের মিঠাপুকুর উপজেলায় প্রাইভেট কার উল্টে এক যুবলীগ নেতাসহ দুজনের মৃত্যু হয়েছে। গতকাল সোমবার সকাল ৮টার দিকে উপজেলার ফকিরেরহাট সংলগ্ন গিলাঝুঁকি এলাকায় মিঠাপুকুর-দিনাজপুর সড়কে এ দুর্ঘটনা ঘটে। নিহতরা হলেন গিলাঝুঁকি এলাকার আলেফ উদ্দিন (৬৫) ও দিনাজপুর সদর উপজেলা যুবলীগের সহ-সভাপতি মোস্তাফিজার রহমান ফিজার (৪৫)।\nমিঠাপুকুর থানার ওসি মোজাম্মেল বলেন, ছড়ান এলাকায় আত্মীয়ের বাড়ি থেকে কার চালিয়ে রংপুর শহরে যাচ্ছিলেন মোস্তাফিজার। গিলাঝুঁকি এলাকায় নিয়ন্ত্রণ হারিয়ে উল্টে গিয়ে সড়কের পাশে আলেফ উদ্দিনকে চাপা দেয়। এতে ঘটনাস্থলেই তাদের মৃত্যু হয়। স্থানীয় সংসদ সদস্য এ ই এন আশিকুর রহমান ও মিঠাপুকুর উপজেলা নির্বাহী কর্মকর্তা (ইউএনও) মামুন অর রশীদ ঘটনাস্থল পরিদর্শন করেছেন।\nস্বজনদের অনুরোধে ময়নাতদন্ত ছাড়াই দুজনের লাশ হস্তান্তর করা হয়েছে বলে জানিয়েছেন ওসি মোজাম্মেল।\nময়মনসিংহ : ময়মনসিংহ সদর উপজেলায় ট্রাকচাপায় এক ভ্যানচালকের মৃত্যু হয়েছে। গতকাল সোমবার চুরখাই পাঁচরাস্তার মোড়ে ঢাকা-ময়মনসিংহ সড়কে এ দুর্ঘটনা ঘটে। নিহত আব্দুল মান্নান (৭০) চুরখাই এলাকার বাসিন্দা।\nকোতোয়ালী থানার ওসি মাহমুদুল বলেন, মাছভর্তি ট্রাকের চাপায় ভ্যানচালক মান্নান ঘটনাস্থলেই মারা যান। এ ঘটনায় ক্ষুব্ধ এলাকাবাসী প্রায় দুই ঘণ্টা সড়ক অবরোধ করে বিক্ষোভ দেখায়। এ সময় যান চলাচল বন্ধ হয়ে যায়। পরে পুলিশ গিয়ে পরিস্থিতি নিয়ন্ত্রণে আনলে যান চলাচল স্বাভাবিক হয় বলে তিনি জানান।\nগাজীপুর : গাজীপুরে লেগুনার সঙ্গে সংঘর্ষের পর রাস্তায় ছিটকে পড়ে কাভার্ড ভ্যানের চাপায় চালকের সহকারী নিহত হয়েছেন। গতকাল সোমবার সিটি করপোরেশনের পোড়াবাড়ি এলাকার ঢাকা-ময়মনসিংহ মহাসড়কে এ দুর্ঘটনা ঘটে বলে নাওজোর মহাসড়ক পুলিশ ফাঁড়ির পরিদর্শক মো. অহিদুজ্জামান জানান। নিহত রুবেলের বয়স ২৭ বছর বলে ধারণা করছে পুলিশ।\nসিরাজগঞ্জ : সিরাজগঞ্জে মোটরসাইকেলের সঙ্গে বাসের মুখোমুখি সংঘর্ষে কাজীপুর আফজাল হোসেন ডিগ্রি কলেজের ভারপ্রাপ্ত অধ্যক্ষ মো. ইউনুছ জামান (৫৭) নিহত হয়েছেন। গতকাল সোমবার এ দুর্ঘটনা ঘটে।\nপ্রত্যক্ষদর্শী সূত্রে জানা গেছে, বিকাল ২টার দিকে কলেজ থেকে মটর সাইকেলযোগে বাড়ি ফেরার সময় চালিতাডাঙ্গা নামক স্থানে বিপরিত দিক থেকে আসা একটি বাসের সাথে সংঘর্ষে ইউনুস আলী গুরুতর আহত হন। আহত অবস্থায় ধুনট হাসপাতালে নেওয়ার পথে তিনি তার মৃত্যু হয়।\nবড়াইগ্রাম (নাটোর) : নাটোরের বড়াইগ্রামে ট্রাকের চাপায় মোটরসাইকেল আরোহী মন্তাজ আলী (৩০) নামে এক যুবকের মৃত্যু হয়েছে ও আহত হয়েছেন রাজু সেখ (২৮) নামে আরেকজন। গতকাল সোমবার বনপাড়া-নাটোর মহাসড়কের উপজেলার কালিকাপুর চেয়ারম্যানের মোড় এলাকায় এ দুর্ঘটনা ঘটে। নিহত মন্তাজ আলী বনপাড়া পৌর শহরের সর্দারপাড়া মহল্লার মৃত শহীদুল পাটোয়ারীর ছেলে। আহত রাজুকে স্থানীয় একটি বেসরকারি হাসপাতালে ভর্তি করা হয়েছে। বনপাড়া হাইওয়ে থানার ওসি জিএম শামসূন নূর দুর্ঘটনার সত্যতা স্বীকার করে জানান, অজ্ঞাত ট্রাকটিকে চিহ্নিত ও আটকের চেষ্টা চলছে।


ফলের দাম কত? প্রাইস ট্যাগ মিলিয়ে নিচ্ছে সোহা আলির খানের মেয়ে ইনায়া! ভাইরাল সেই মিষ্টি ছবি...Inaaya Naumi Kemmu is the cutest baby at the supermarket, checking the price of avocados – News18 Bangla\nফলের দাম কত? প্রাইস ট্যাগ মিলিয়ে নিচ্ছে তৈমুরের পিসতুতো বোন ইনায়া! ভাইরাল সেই মিষ্টি ছবি\nইনায়া নউমি খেমু ৷ ছবি: ইনস্টাগ্রাম ৷\nLast Updated : March 05, 2019, 20:41 IST\n#মুম্বই: সইফ-পুত্র তৈমুর আলি খান এই মুহূর্তে স্টারকিডদের মধ্যে অন্যতম এই খুদে ৷ তাকে নিজেদের ক্যামরায় বন্দি করতে পাপারাৎজিদের কসরত তো আর নতুন করে বলার কথা নয় ৷ সইফ-করিনার বাড়ির সামনে সারাদিন-সারারাত ঠায় বসে থাকেন পাপারাৎজিরা ৷ তৈমুর কোথায় যাচ্ছে, কী করছে-সব ছবি চাই-ই চাই ৷\nআর এই মুহূর্তে ছোট্ট তৈমুরই হল সোশ্যাল মিডিয়ায় মোস্ট সার্চের তালিকায় অন্যতমের মধ্যে একজন ৷ তবে, তৈমুরের পিসতুতো বোনও কিন্তু খুব একটা পিছিয়ে নেই ৷ সোহা আলি খান ও কুণাল খেমুর মেয়ে ইনায়া নউমি খেমু’র একটি মিষ্টি ছবি সোশ্যাল মিডিয়ায় ভাইরাল ৷ কুণাল খেমু তাঁর মেয়ের একটি ছবি সোশ্যাল মিডিয়ায় ভাইরাল হয়ে গিয়েছে ৷\nযেখানে একটি শপিং মলের মধ্যে দেখা যাচ্ছে ছোট্ট ইনায়াকে ৷ যেখানে অ্যাভাকাডো’র স্টলের সামনে দাঁড়িয়ে ইনায়া ৷ ভাবটা এমন যেন দাম বুঝে নিয়ে কেনা-কাটা করতে ব্যস্ত এই স্টারকিড ৷ এই ছবিটি পোস্ট করে কুণাল খেমু লিখেছেন,‘‘কারণ আমরা জানি যে, আমরা কী পছন্দ করি, কিন্তু তার দামটাও একই সঙ্গে সঠিক হওয়া জরুরি ৷’’\nFirst published: March 05, 2019, 20:41 IST\nInaaya Naumi KemmuKunal KemmuSoha Ali KhanViral photo


কষ্টার্জিত কোপা জয়, ডাবলে স্বস্তিতে বার্সা ফ্যানরা - গোল্লাছুট\nHome > ফুটবল বিশ্লেষণ > কষ্টার্জিত কোপা জয়, ডাবলে স্বস্তিতে বার্সা ফ্যানরা\nগতকাল ডাবল জয়ের পর বিশ্বাস হচ্ছিল না আসলে জিতে গেছি। মাসচে লাল খাওয়ার পরপরই ইউরোপার ফাইনালের কথা মনে পরে গেল। একজন কম নিয়ে সেভিয়ার এই এটাকের বহর সামলাবো কিভাবে? মনে হচ্ছে হেরেই যাব। আমার আশংকা সত্য হতে শুরু করল, মাসচের করে যাওয়া ফাউলে টার স্টেগান দুর্দান্ত সেভ না দিলে তখনই ছিটকে যেতাম। এরপরে সেকেন্ড হাফে আরো চেপে বসল সেভিয়া, বানেগার শট বারে লাগা ও মুহুর্মুহু আক্রমণে বার্সার ডিফেন্সকে ব্যস্ত রেখে জানান দিচ্ছিল গোল পাওয়াটা সময়ের ব্যাপার। আর গোল পেলেই বার্সার ফিরে আসার সুযোগ নেই কারণ ১ জন কম নিয়েই ডিফেন্স করতে হিমশিম খাচ্ছে দল সেখানে এটাক করে গোল শোধ করবে কিভাবে?\nসেই সময় খেল দেখিয়ে দিল বার্সার ডিফেন্স যাকে আমরা তাসের ঘর হিসেবে জানি। ভয় পাচ্ছিলাম এই তাসের ঘর কতক্ষণ টিকবে ভেবে, কিন্তু কাল বার্সা দেখিয়ে দিল ডিফেন্স কি জিনিস যা আমরা সচরাসচর দেখি না। পিকে জান প্রাণ দিয়ে লড়ছে, স্লাইড করে বল কেড়ে নিচ্ছে, ডিফ্লেকশনে শটের মোড় ঘুরিয়ে দিচ্ছে। বুস্কেটসও নিজেকে উজার করে দিয়েছে, এমনকি যেই আলভেসকে ডিফেন্স করতে খুব একটা দেখা যায় না সেও ডিফেন্সে নিবেদিত প্রাণ। এই ধরনের চোখ জুড়ানো ডিফেন্সিভ পারফরম্যান্সে সত্যি মুগ্ধ কারণ বার্সাকে এভাবে খেলতে দেখি না বলে মনে হয় নি কখনো বার্সার ডিফেন্স এমন হতে পারে। আসলে কোপা জিতিয়েছে বার্সার ডিফেন্স আর এই ডিফেন্সের সেরা পারফর্মার ছিল জেরার্ড পিকে।\n১ জন কম, বার্সার এই সিজনে সাফল্যের মূল কারিগর লুইস সুয়ারেজ ইঞ্জুরিতে পরা ও সেভিয়ার আক্রমণের তোপ দেখে মনে হচ্ছিল না বার্সা কোন সুবিধা করতে পারবে। আক্ষরিক অর্থে পারে নি, কর্ণার থেকে উড়ে আসা পিকের হেড ছাড়া বার্সা কোন সুযোগ তৈরি করতে পারে নি ৯০ মিনিট পর্যন্ত। অতিরিক্ত সময় গড়াতেই মেসির পাস থেকে দারুণ একটা সুযোগ তৈরি হয় যেখানে নেইমারকে গোল করা থেকে আটকাতে বানেগাকে ফাউল করে লাল কার্ড দেখতে হয়। এরপরেই খেলা সমানে চলে আসে ও এতক্ষণ আক্রমণে ব্যস্ত সেভিয়ার ক্লান্ত প্লেয়ারদের উপর চড়াও হয় বার্সা। যার ফলশ্রুতিতে মেসির দারুণ ডায়াগনাল পাস খুঁজে পায় আলবাকে ও ৯৬ মিনিটের গোল বার্সাকে প্রথম লিড দেয়। সেভিয়া গোল ব্যাকের সুযোগ খুজলেও বার্সার ডিফেন্সের সঙ্গে কুলাতে পারছিল না। উলটো মেজাজ হারিয়ে বার্সা প্লেয়ারদের উপর চড়াও হতে দেখা যায় এবং পরিণতি হিসেবে ক্যারিস্কো খেলার শেষ মুহুর্তে ফাউল করে দ্বিতীয় হলুদ দেখে মাঠ ছেড়ে বার্সার কাজ সহজ করে দেয়। অবশেষে শেষ মুহুর্তে মেসির পাস থেকে নেইমারের গোল কফিনে পেরেক ঠুকে দিয়ে ডাবল নিশ্চিত করে বার্সার।\nকোপা দেল রে জয় বার্সার জন্য সহজ ছিল না বিশেষ করে ৩৬ মিনিটেই ১০ জনে পরিণত হয়ে ৯১ মিনিট পর্যন্ত দুর্দান্ত সেভিয়ার বিপক্ষে লড়াই করে তাদের গোল বঞ্চিত করার কাজটা। কিন্তু বার্সা তা করে দেখিয়েছে ও শেষ ৭ ম্যাচ জিতলে ২টা ট্রফি, যার একটাতেই হারলে ১টা ট্রফি হারাতে হবে এমন কঠিন সমীকরণে ২টা ট্রফিই ছিনিয়ে এনেছে। এতে বার্সা ফ্যানরা যথেষ্ট খুশি থাকতে পারে, সিজন যেভাবে শুরু হয়েছিল সেভাবে শেষ না হলেও যা হয়েছে তাই বার্সা ফ্যানদের মুখে হাসি ফোটাতে যথেষ্ট।


আপনার রান্নাঘরটি হয়ে উঠুক আপনার মনের মতন Latest - খবর, সাস্থ,রূপচর্চা,মোবাইল টিপস,ভিডিও টিউটোরিয়াল,ডাউনলোড\nআপনার রান্নাঘরটি হয়ে উঠুক আপনার মনের মতন Latest\nফেব্রুয়ারী ৫, ২০১৬ by Nishu\nআমাদের শোবার ঘর, বসার ঘর বা খাবার ঘর সব কিছুই আমরা সুন্দর করে গুছিয়ে রাখি। শুধু রান্না ঘরই থেকে যায় এলোমেলো অগোছালো। অথচ একটু ভেবে দেখুন কর্মজীবী কিংবা গৃহিণী নারী মাত্রই দিনের বেশিরভাগ সময় কাটে রান্নাঘরে। আর একটি অগোছালো জায়গায় আপনি কতক্ষণ স্বতঃস্ফূর্ত থাকতে পারবেন। একটি সুন্দর পরিবেশই পারে মানুষের মনকে সজীব রাখতে। আপনি যদি সতেজ থাকেন তাহলেই তো সুস্থ ও সুন্দর থাকবে আপনার প্রিয়জন, সন্তান এবং সর্বোপরি আপনার গোটা পরিবার। তাই আমার মনে হয়, একটি বাসার রান্নাঘর সুন্দর ও গুছানো রাখাটা সবচেয়ে বেশি জরুরী। আমি আমার real life experience থেকে পাওয়া কিছু টিপস আপনাদের সাথে শেয়ার করছি।\nআপনার রান্নাঘর এ যদি কেবিনেট থাকে তাহলে বাহির থেকে দেখে গোছালো মনে হলেও কেবিনেট খুললেই দেখা যায় প্রয়োজনীয় জিনিস, মশলার পাত্র সব এলোমেলো হয়ে আছে। এই জিনিসগুলো গুছানো না থাকলে তাড়াহুড়োর সময় কাজ করতে খুবই সমস্যায় পড়তে হয়। আর তাছাড়া আমাদের দেশে high-priced apartment ছাড়া সাধারণ মধ্যম মানের ফ্ল্যাটগুলোতে কিচেন কেবিনেট থাকেও না। সেক্ষেত্রে সমস্যাটা হয় আরও গুরুতর।\nরান্নাঘর গুছিয়ে রাখার জন্য আপনি প্রথমেই যেটি করতে পারেন সেটি হল বেশ কিছু প্লাস্টিক ও কাঁচের পট কিনা। চাল, ডাল, বিস্কিট, মুড়ি, অন্যান্য শুকনো খাবার, বিভিন্ন ধরণের মশলা ইত্যাদির জন্য আপনার প্রয়োজন বুঝে বিভিন্ন মাপের পট কিনে খাবার সংরক্ষন করে রাখুন। যদি আপনার বাসায় আগের ব্যাবহার করা দেখতে সুন্দর পাত্র থাকে আপনি সেগুলো ও কাজে লাগাতে পারেন। তবে বাহির থেকে দেখে বোঝা যায় এমন পাত্রে প্রয়োজনীয় জিনিস সংরক্ষন করলে আপনার কোন জিনিস খুঁজে পেতে খুব বেশি সময় লাগবে না। এতে করে কাজ অনেক দ্রুত হয়।\nহলুদ, মরিচ, ধনিয়া, জিরা ইত্যাদি সব ধরনের মশলার পটগুলো এক জায়গায় গুছিয়ে রাখুন। এতে রান্না করার সময় কোন কিছু খুঁজে পেতে অসুবিধা হবে না।\nকিচেন এ আপনার প্রয়োজন অনুযায়ী ১ টি বা ২ টি কিচেন হ্যাঙ্গার লাগিয়ে নিন। এতে ফ্রাই- প্যান, তাওয়া, ছাকুনি, ছুরি, মগ ইত্যাদি ঝুলিয়ে রাখুন। এতে আপনার কাজ করতে ও যেমন সুবিধা হবে তেমনি আপনার রান্নাঘরটি ও দেখতে অনেক পরিপাটি লাগবে।\nআপনার রান্নাঘরকে সুন্দর ও স্বাস্থ্যসম্মত একটি লুক দিতে পারে কিচেনের সিঙ্ক এর পাশে hand wash একটি সুন্দর বোতল। এর ফলে আপনি যেমন থাকবেন রোগ জীবাণু থেকে সুরক্ষিত তেমনি ফুটে উঠবে আপনার সুন্দর রুচি।\nরান্নাঘরের এক কোণে লাগিয়ে নিন একটি বা দুটি সেলফ। আর তাতে রাখুন আপনার পছন্দের কোন গাছ কিংবা এক গুচ্ছ ফুল অথবা একটি শো-পিছ। আর একটু নান্দনিকতা যোগ করতে চাইলে রান্নাঘরের ওয়াল এ লাগিয়ে দিন সুন্দর কোন painting। এবার দেখুন আপনার সেই চিরাচরিত রান্নাঘরটিকে আপনিই চিনতে পারছেন না।\nএবার আর কি! এখন শুধু অপেক্ষা করুন আপনার কোন বান্ধবী কিংবা অফিস কলিগ বেড়াতে এসে আপনার রান্নাঘরটি দেখে কি বলে।\nছবি – অ্যাক্টিটিউড.কম\n৮ দেশে শীর্ষে শেয়ারইট, ব্যবহারকারী ১২০ কোটি – টেক শহর\nযে গ্রামে কোনো মেয়ে বিয়ে করতে চান না..! ----- প্রকাশের সময়: Wed, Mar 30th, 2016 ...


বেশি সুন্দরী বউ হলে যত বিপদ! দেখুন বিস্তারিত প্রমাণ সহ – Rs News\nআমাদের সমাজে বিয়ের বাজারে ডানা কাটা পরীর মত বউয়ের কদর অনেক বেশি। আর তাই যেমন করেই হোক একজন সুন্দরী বউ জীবন সঙ্গী হিসেবে পাওয়ার স্বপ্নে বিভোর থাকেন প্রায় সব পুরুষই।\nকিন্তু সমস্যাটা তখনই হয় যখন অন্যদের চোখে স্বামীর চাইতে অনেক বেশি আকর্ষণীয় হয়ে ওঠেন স্ত্রী। আজ আমরা আলোচনা করব বউ সুন্দরী হলে স্বামীর বা সুন্দরী বউয়ের যে ধরনের সমস্যার মুখোমুখি হতে হয় সেসব বিষয় নিয়ে।\nপারিবারিক সমস্যা: সুন্দরী মেয়েদের অভিভাবকরা তাদের মেয়ের জন্য সুন্দর ছেলে খুঁজে থাকেন। আর তাই পাত্রের চেহারা যদি ভালো না হয় তাহলে তাকে মেয়ের পরিবার থেকে নানান রকম আপত্তিকর কথা শুনতে হতে পারে।\nআবার বিয়ে হয়ে গেলেও বউয়ের বাবার বাড়িতে আপনার মূল্যায়ন খুব একটা করা নাও হতে পারে। তাছাড়া শালিকাদের তাচ্ছিল্য ভরা হাসির মুখেও পড়তে পারেন। সামাজিক বিতর্ক: বউ যদি বরের চাইতে অনেক বেশি আকর্ষণীয় হয় তাহলে নানান রকমের কটুক্তি, বিতর্কও হয়।\nএক্ষেত্রে সমাজের মানুষজন বলা বলি করতে থাকে এতো সুন্দর মেয়েটা এটা কি বিয়ে করেছে কিংবা দুজনকে একদমই মানাচ্ছে না! এদিকে শ্বশুর বাড়িতেও আশে-পাশের\nলোকজন বউয়ের কানেও নানাকথা শুনায়-এত সুন্দর বউয়ের জামাই দেখতে ক্যামন, কি দেখে বিয়ে দিল বা করল এই জামাইকে, বর-কনে একটুও মানায়নি ইত্যাদি নানা কথা।সমাজের মানুষের এসব বিতর্ক চাইলেও সহজে এড়ানো যায়না।\nঅহেতুক সন্দেহ: স্ত্রী খুব বেশি আকর্ষণীয় ও সুন্দরী হলে পুরুষদের মনে সন্দেহের জন্ম নিতে পারে। স্ত্রীর বন্ধু, সহকর্মীদের কে নিয়ে অহেতুক মনের মাঝে নানা রকম সন্দেহের উদ্রেক হতে পারে।\nবর দেখতে অসুন্দর হলে মনের মধ্যে সব সময় স্ত্রীকে হারানোর ভয় কাজ করে, তার চেয়ে সুদর্শন পুরুষের দিকে আবার স্ত্রী আকৃষ্ট হলো কি-না। আত্মবিশ্বাসের অভাবে এরকম ভেবে থাকে।\nকিন্তু এরকম ভাবা ঠিকনা। বর দেখতে যেমনই বা যত খারাপই হোক তার ভাল ব্যবহার, সততা, বিশ্বাস ও ভালবাসা দিয়ে স্ত্রীকে বোঝাতে হবে ভেতরের সৌন্দর্যই আসল। এবং সে ভাল মন ও সৎ চরিত্রের অধিকারী অর্থাৎ সে-ই সেরা। স্বামীর আরও বোঝাতে হবে- কে তার চেয়ে বেশি ভাল কেউ বাসতে পারতো না।\nহীনমন্যতা: স্ত্রী যদি আপনার চাইতে আকর্ষণীয় হয় তাহলে স্বামী সারাক্ষণই হীনমন্যতায় ভুগতে পারেন। নিজের অজান্তেই তার মন হীনমন্যতায় ভোগা শুরু করে। ফলে নানান রকম সামাজিক অনুষ্ঠান ও পারিবারিক অনুষ্ঠানে সে মানুষজনের সামনে যেতে চাইবেন না।\nমনের কোনো এক কোণে স্ত্রীর প্রতি হিংসা জন্মে যেতে পারে। এত খুজেঁ সেরা সুন্দরী বিয়ে করে ভুল ভাবনা ও দূর্বল মানসিকতার কারণে সেই বেশি সৌন্দর্য্যই কাল হয়ে দেখা দিতে পারে।\nবন্ধু থেকে শত্রু: স্ত্রী খুব সুন্দরী হলে স্বামীর বন্ধুরাই শত্রুতে পরিণত হতে পারে। স্বামীর খুব কাছের বন্ধুরাই নতুন বউয়ের সাথে আলাপ করতে চাইতে পারে। বন্ধুর স্ত্রীর সঙ্গ পাওয়ার জন্য যখন তখন সুজোগ খুঁজতে পারে তারা।\nএমনকি বন্ধুর প্রতি ঈর্ষান্বিত হয়ে তার সুন্দরী স্ত্রীর সামনে বন্ধুকে ছোট করারও চেষ্টা করতে পারে। এক্ষেত্রে নতুন বউয়ের হয় যত জ্বালা স্বামীর বন্ধুদের সাথে কথা কম বললেও সবাই অসামাজিক বলে কথা শুনাতে ছাড়েনা, আবার বেশি কথা বললেও কেউ বা স্বামী স্ত্রীকে সন্দেহের দৃষ্টিতে দেখতে পারে।\nনতুন বউ অনেক সময় বুঝে উঠতে পারেনা কেমন আচরণ করবে। বউয়ের পক্ষে এমন পরিস্থিতিতে মানিয়ে নেয়া কষ্ট হয়। এক্ষেত্রে স্বামীদেরই উচিত উদার মনের পরিচয় দিয়ে স্ত্রীকে সাহায্য করা, কার সাথে কিভাবে মিশতে হবে বলে দেয়া।\nনিরাপত্তাহীনতা: স্ত্রী খুব সুন্দরী ও আকর্ষণীয় হলে স্বামীরা অধিকাংশ ক্ষেত্রেই নিরাপত্তাহীনতায় ভোগে। তাদের মনে সবসময় স্ত্রীকে হারানো ভয় কাজ করে।\nতাই সম্পর্ক নিয়ে সারাক্ষণ উৎকন্ঠায় থাকেন তারা। কিন্তু এভাবে মনে মনে উল্টা-পাল্টা চিন্তা করে মানসিক শান্তি নষ্ট না করে স্ত্রীর সাথে বন্ধুসুলভ আচরণ করুন। কোথাও সমস্যা মনে হলে খোলা-মেলা আলোচনা করে পরিষ্কার থাকুন।\nএকটা কথা সব সময় স্বামীদের মাথায় রাখা উচিত, স্ত্রী মা-বাবা,ভাই-বোন সবাইকে ছেড়ে আপনার কাছে এসেছে, স্বামীকে কিছুই ছাড়তে হয়নি।\nতাই স্ত্রীকে সব সময় সন্দেহের চোখে না দেখে ভালবাসুন, নিজে আত্মবিশ্বাসী হোন, স্ত্রীকেও বিশ্বাস করুন। কারণ বিশ্বাস আর ভালবাসাই হচ্ছে সংসারে মূলভিত্তি, সুখের চাবিকাঠি\nপ্রতিদিন কুকুরটি ক’ব’রে গর্ত খুড়ে বসে থাকে! চোখে জ’ল চলে আ’সবে কারণটি জা’নলে


প্রকাশের সময় : October 21, 2019, 6:21 PM\nআপডেট সময় : October 21, 2019 at 6:21 pm\nরাজু চৌধুরী,চট্টগ্রাম: চট্টগ্রাম নগরীতে বাস মালিক ও শ্রমিকদের সংগঠনের ডাকে সোমবার কোনো ঘোষণা না দিয়ে ভোর থেকে নগরের সকল রুটের লোকাল বাস ও গণপরিবহন চলাচল বন্ধ করে দেয়। এতে পরিবহন শ্রমিকদের কাছে জিম্মি হয়ে পড়ে সাধারণ শ্রমজীবী ও অফিসগামী ও স্কুল-কলজের শিক্ষার্থীরা।\nনিজের গন্তব্যে যাওয়া সাধারণ জনগণ বলেন, এইসব অসহ্য ! কথায় কথায় ধর্মঘটের নামে গাড়ি চালানো বন্ধ করে দিচ্ছে পরিবহন মালিকরা আর সাধারণ জনগণ চরম ভোগান্তিতে পড়ছে।\nহালিশহর এলাকার এক অধিবাসী জানান অফিসের উদ্দেশ্যে বের হয়ে সকাল ৮টায় নয়াবাজারের মোড়ে বাসস্ট্যান্ডে দেড় ঘণ্টার বেশি অপেক্ষা করেও বাস বা সিএনজিচালিত অটোরিকশায় উঠতে পারেননি তিনি।\nনগরের সকল কর্মজীবী, শ্রমিক যারা লোকাল বাস কিংবা গণপরিবহন ব্যবহার করেন এমন অসংখ্য মানুষ চরম দুর্ভোগে পড়েন সোমবার।\nজানা যায়, রোববার নগরীর ১০ নম্বর রুটের চট্টমেট্রো একটি বাস কালুরঘাট পর্যন্ত না গিয়ে চান্দগাঁও থানার সামনে থেকে ঘুরিয়ে দেয়। নির্দিষ্ট এলাকায় না যাওয়ার কারণে বহদ্দারহাট মোড় থেকে বাসটি আটক করে বিআরটিএ’র ভ্রাম্যমাণ আদালত। আটক করার পর দেখা যায়, বাসটির পিছনের কাঁচটি প্রায় পুরোটাই ভাঙা।\nযাত্রীদেরকে বাসের পেছনের অবস্থা দেখানো হলে তারাও ক্ষোভে ফেটে পড়েন এবং চালক-মালিকের বিরুদ্ধে কঠোর ব্যবস্থা গ্রহণের দাবি জানান আদালতের কাছে। পরে বাসটির মালিককে মোবাইল কোর্টে হাজির করে এরকম ঝুঁকিপূর্ণ বাস রাস্তায় কেন নামানো হয়েছে জিজ্ঞাসা করা হলে মালিক ও চালক কেউই সদোত্তর দিতে পারেননি।\nফলে ফিটনেসবিহীন বাস রাস্তায় চালিয়ে ও চালাতে দিয়ে যাত্রীদের জীবনকে হুমকির মুখে ফেলার অপরাধে বাসের মালিক মো. মনির হোসেনকে ১৫ দিনের বিনাশ্রম কারাদণ্ড প্রদান করে এবং চালক মো. শামীম উদ্দিন ও হেলপার মো. আলমগীরকে ১ মাস করে কারাদণ্ড দেয়।\nএর কারণে ক্ষুদ্ধ হয়ে নগরীর বাস মালিক ও শ্রমিকরা সোমবার কোনো প্রকার বাস নামতে দেয়নি। মালিক বা শ্রমিক সংগঠনের সিদ্ধান্ত ছাড়াই এ সিদ্ধান্ত তারা নেয়। যার কারণে সকাল থেকে কোনো বাস বের করতে পারেনি চালকেরা। সম্পাদনা: জেরিন মাশফিক


আপডেট: ৩১ ডিসেম্বর ২০১৬ - ০৯:৫৯ | প্রকাশিত: শনিবার ৩১ ডিসেম্বর ২০১৬ | প্রিন্ট সংস্করণ\nগত ২৯ ডিসেম্বর দৈনিক ইত্তেফাকের চিঠিপত্র কলামে ‘বিজ্ঞানী তৈরিতে চাই মহাপরিকল্পনা’ শীর্ষক একটি ছোট চিঠি ছাপা হয়েছে। এটি লিখেছেন ময়মনসিংহের গফরগাঁও সরকারি কলেজের বাংলা বিভাগের প্রধান তোফায়েল হোসেন খান। চিঠির কলেবর খুব বড় নয়। তবে এতে যে আকাক্সক্ষার কথা তুলে ধরা হয়েছে তা অত্যন্ত গুরুত্বপূর্ণ। চিঠির ভাষা এ রকম, ‘মানুষ ভাবে আগে। কাজে নামে পরে। কল্পনাপ্রবণ মানুষের চিন্তাচেতনায় অন্যদের চেয়ে সবসময় অগ্রগামী হয়। আবিষ্কারক মানুষ আমাদের দেশেও আছে। উদ্ভাবনী প্রতিভার সেসব অগ্রসর মানুষদের খুঁজে বের করুন। যাকে এ মুহূর্তে সাধারণ বলে ভাবা হচ্ছে, সেই সাধারণকেই অসাধারণ করে তোলার দায়িত্ব নিন। উপযুক্ত পরিচর্যায় যেমন একটি চারাগাছ সম্ভাবনাময় বৃক্ষের পরিণত পায়, তেমনই সম্ভাবনাময় মানুষদের আগে বাছাই করুন। পরিচর্যার অভাবে একটি চারা হয়ে ওঠার আগেই যেমন অঙ্কুরেই মরে যেতে পারে, তেমনই এদেশে প্রতিভাবান আবিষ্কারমনা শত শত মানুষ মানবেতিহাসে নিজের নাম না লিখিয়েই চিরবিদায় নেয়। এটি আমাদের শুধু নয়, যেকোনও জাতির জন্য বড় লোকসানের। এদেশের মানুষকে বিশ্বমঞ্চে মর্যাদার আসনে বসাতে চাইলে বিজ্ঞানসাধনার বিকল্প দেখি না। পত্রলেখক ঠিকই বলেছেন, অনেক প্রতিভা অঙ্কুরেই মরে যায়। বড় বৃক্ষ দূরে থাক, চারাগাছ হয়ে ওঠারও সুযাগ পায় না বহু অঙ্কুর। সত্যিকার অর্থে আমাদের দেশে প্রতিভার তেমন মূল্যায়ন হয় না। এছাড়া পরিচর্যার অভাবে, দিকনির্দেশনার দূরবস্থার কারণে প্রতিভার অপচয় হয় বেশি। ফলে যার বিজ্ঞানী হবার কথা সে হয় নাট্যকার, কবি। যার পাইলট বা বৈমানিক হবার কথা সে হয় স্কুলমাস্টার। যার বিজ্ঞানী গবেষণক হবার কথা সে হয় প্রিন্টিং মিডিয়ার গ্রুফ রিডার। এমনকি যে স্কুলজীবনে বিজ্ঞান বিষয়ে পড়াশোনা করে জিপিএ-৫ পেয়ে সেরা ছাত্র হিসেবে দৃষ্টি আকর্ষণ করেছিল, শেষমেষ তাকে ট্রাক ড্রাইভার হতেও দেখা যায়। অনেকটা এরকমই আমাদের শিক্ষা পরিস্থিতি।\nআমাদের এদেশে এমন প্রতিভাও আছে যারা জ্বালানি তেল ছাড়া পানি দিয়ে চালাবার মতো গাড়ির ইঞ্জিন বানাতে পারে। পানি দিয়ে বিদ্যুৎ উৎপাদন করতে পারে। কর্ণফুলী নদীর পানি ব্যবহার করে হাইড্রোলিক পাওয়ার প্লান্ট অনেক আগেই এদেশে হয়েছিল। কিন্তু সেটার কোনও খবর এখন আর নেই। বায়োগ্যাস দিয়ে গ্রামাঞ্চলে রান্নার পদ্ধতি আবিষ্কার এবং তা দিয়ে আলো জ্বালাবার ব্যবস্থাও আমাদেরই আবিষ্কার বলা যায়। সোলার এনার্জি প্লান্ট বসিয়ে সূর্যের আলো ব্যবহার করে গ্রামে গ্রামে বিদ্যুতের আলো পৌঁছে দেবার যে আধুনিক ব্যবস্থা তাও কিন্তু আবিষ্কারমনা বিজ্ঞানীদেরই অবদান। বায়োগ্যাস প্লান্ট কিংবা সোলার এনার্জির কথা কি কয়েক দশক আগেও আমাদের মাথায় ছিল? এসবই বিজ্ঞানের অবদান। বিজ্ঞানমনা প্রতিভার আবিষ্কার। গবাদিপশুর মলমূত্র, গৃহস্থালির আবর্জনা দিয়ে বায়োগ্যাস প্ল্যান্ট চালানোর প্রযুক্তি খুব কঠিন বৈজ্ঞানিক তত্ত্বও না। সামান্য প্রযুক্তিজ্ঞান মাত্র। অথচ এ দিয়ে কী অসামান্য উপকারই না হচ্ছে মানুষের! আজকাল ফসল ফলানো যায় মাটি ছাড়াই। শুধু কচুরিপানা, খড়বিচালির গাঁদা বানিয়ে নদ-নদী, বিল-ঝিলের পানিতে শাক-সবজি, রবিশস্য উৎপাদন করা সম্ভব। এমনকি ভাসমান ঘরবাড়িও তৈরি করা যেতে পারে নদী বা বিলের পানির ওপর। বসানো যায় হাটবাজারও। শুধু জানতে হবে আধুনিক প্রযুক্তির ব্যবহার এবং কিছু বৈজ্ঞানিক সূত্র। অথচ বিজ্ঞান বিষয়টি আমাদের দেশে দুর্ভাগ্যজনকভাবে প্রায়ই উপেক্ষিত। আমাদের মাথাভারী দু’একটা বিজ্ঞানগবেষণা প্রতিষ্ঠান আছে বটে, কিন্তু তেমন কার্যক্রম লক্ষণীয় নয়। আসলে বিজ্ঞানকেন্দ্রিক উন্নয়নের জন্য এমন অথর্ব প্রতিষ্ঠানেরই সংস্কার জরুরি হয়ে পড়েছে।\nএ যুগ বিজ্ঞানের। তাই বিজ্ঞানের উন্নয়ন ব্যতীত আমাদের সকল উন্নয়ন কার্যক্রম ব্যাহত হতে বাধ্য। চীন হোয়াংহো নদীতে কয়েক মাসে বিশ্ববিখ্যাত ব্রিজ তৈরি করে ফেলতে পারে। কিন্তু আমাদের মহানগরী ঢাকায় ফ্লাইওভার বানাতে যেমন লাগে বছরের পর বছর, তেমনই কয়েক দিন পর পর কিছুটা বানিয়ে তা আবার ভেঙে নতুন করে তৈরি করতে হয়। এতে বেড়ে যায় ব্যয়। কয়েকদিন পর পরই বাড়াতে হয় এসব ফ্লাইওভারের নির্মাণ বাজেটও। এসবের মূল কারণ যেমন প্রযুক্তিগত অযোগ্যতা, তেমনই দায়ী সংশ্লিষ্টদের অসততাও। অযোগ্যতা আর অসততা আমাদের নিরন্তর পেছনের দিকে টানছে। আলোচ্য পত্রলেখকের দাবি অনুসারে বিজ্ঞানী তৈরির মহাপরিকল্পনা যেমন থাকতে হবে, তেমন থাকতে হবে সৎমানুষ তৈরির মহাপরিকল্পনাও। কিন্তু আমাদের চলমান প্রতিহিংসার রাজনৈতিক ডামাডোলে এসবের কোনওটাই সম্ভবপর নয়। আমাদের দুর্ভাবনা এখানেই।


নানা আয়োজনে বিশ্ব শিক্ষক দিবস পালিত\nবুধবার ২৭ মে, ২০২০ ১২:৪১ পিএম\nপ্রকাশিত: ১১:২৯, ৬ অক্টোবর ২০১৯ আপডেট: ১২:৪০, ৬ অক্টোবর ২০১৯\nমাধ্যমিক ও উচ্চ শিক্ষা অধিদপ্তর এবং এটুআই-এর সার্বিক সহযোগিতায় ঢাকা বিভাগীয় (আঞ্চলিক) অ্যাম্বাসেডর শিক্ষকবৃন্দ-এর উদ্যোগে গতকাল বিশ্ব শিক্ষক দিবস উপলক্ষ্যে আলোচনা সভা ও শিক্ষক বাতায়নের নতুন ভার্সন উদ্বোধন করা হয়েছে। ঢাকাস্থ সরকারি টিচার্স ট্রেনিং কলেজের অডিটরিয়ামে দিনব্যাপী অনুষ্ঠানের প্রথম পর্বে প্রধান অতিথি হিসেবে উপস্থিত ছিলেন মাধ্যমিক ও উচ্চ শিক্ষা অধিদপ্তর-এর মহাপরিচালক প্রফেসর ড. সৈয়দ মো. গোলাম ফারুক। আলোচনা অনুষ্ঠানে সভাপতিত্ব করেন সরকারি টিচার্স ট্রেনিং কলেজ, ঢাকা-এর অধ্যক্ষ প্রফেসর কানিজ সৈয়েদা বিন্তে সাবাহ্। শিক্ষায় গুণগত মান অর্জন, ‘মিড-ডে মিল কর্মসূচি’ বাস্তবায়ন এবং ‘বঙ্গবন্ধু শেখ মুজিবুর রহমান ও মুক্তিযুদ্ধকে জানি’ কার্যক্রমের অগ্রগতি বিষয়ে শিক্ষক অ্যাম্বাসেডর, প্রতিষ্ঠান প্রধান এবং অন্য শিক্ষক কর্মকর্তাদের অংশগ্রহণে বিশ্ব শিক্ষক দিবস উপলক্ষ্যে উক্ত আলোচনা সভার উদ্যোগ নেওয়া হয়।\nআলোচনা অনুষ্ঠানে অন্যান্যের মধ্যে উপস্থিত ছিলেন মাধ্যমিক ও উচ্চ শিক্ষা অধিদপ্তর-এর পরিচালক (মাধ্যমিক) প্রফেসর ড. মো. আবদুল মান্নান, মাদ্রাসা শিক্ষা অধিদপ্তর-এর মহাপরিচালক সফিউদ্দিন আহমদ, ই-লার্নিং স্পেশালিস্ট প্রফেসর ফারুক আহমেদ, বাংলাদেশ পরীক্ষা উন্নয়ন ইউনিট-এর সিনিয়র স্পেশালিস্ট (পরীক্ষা ও মূল্যায়ন) প্রফেসর রবিউল কবির চৌধুরী প্রমুখ। নানা আয়োজনে রাজধানীসহ সারা দেশে গতকাল বিশ্ব শিক্ষক দিবস পালিত হয়েছে। বিভিন্ন শিক্ষক সংগঠন ও বেসরকারি সংস্থা দিবসটি উপলক্ষ্যে শোভাযাত্রা, আলোচনা সভা ও মানববন্ধনের আয়োজন করে।\nস্বাধীনতা শিক্ষক পরিষদ: বিশ্ব শিক্ষক দিবস উপলক্ষ্যে গতকাল ব্যানবেইস মিলনায়তনে ‘বঙ্গবন্ধুর স্বপ্নের শিক্ষা ব্যবস্থা ও আমাদের করণীয়’ শীর্ষক আলোচনার আয়োজন করে সংগঠনটি। প্রধান অতিথির বক্তৃতায় আওয়ামী লীগের যুগ্ম সাধারণ সম্পাদক মাহবুব উল আলম হানিফ বলেন, ‘শিক্ষকরা শুধু মানুষ গড়ার কারিগর নয়, জাতি নির্মাণের অভিভাবক। তারা মেধা-জ্ঞানসম্পন্ন ও নীতি আদর্শের প্রতীক হলে জাতির ভবিষ্যত্ ভালো হতে বাধ্য।’ সংগঠনের সভাপতি প্রফেসর ড. আব্দুল মান্নান চৌধুরীর সভাপতিত্বে আরো বক্তব্য রাখেন ব্যানবেইসের মহাপরিচালক মো. ফসিউল্লাহ, বাংলাদেশ ইউনেস্কো জাতীয় কমিশনের ডেপুটি সেক্রেটারি জেনারেল মো. মনজুর হোসেন, সংগঠনের সাধারণ সম্পাদক অধ্যক্ষ মো. শাহজাহান আলম সাজু প্রমুখ।\nবাংলাদেশ শিক্ষক সমিতি (নজরুল): অবিলম্বে শিক্ষাব্যবস্থা জাতীয়করণসহ শিক্ষকদের ঐচ্ছিক বদলি এবং উচ্চতর গ্রেড/টাইম স্কেল দ্রুত বাস্তবায়নের দাবি জানিয়েছেন সংগঠনটির নেতারা। গতকাল জাতীয় প্রেসক্লাবে ‘বিশ্ব শিক্ষক দিবস ও শিক্ষকদের প্রত্যাশা’ শীর্ষক আলোচনা সভায় এই দাবি জানানো হয়। সভাপতিত্ব করেন সংগঠনের সভাপতি মো. নজরুল ইসলাম রনি।\nবাংলাদেশ শিক্ষক সমিতি (বিটিএ): দিবসটি উপলক্ষ্যে গতকাল জাতীয় প্রেসক্লাবের সামনে শোভাযাত্রা ও মানববন্ধনের আয়োজন করে সংগঠনটি। সংগঠনের সভাপতি অধ্যক্ষ বজলুর রশিদ মিয়া, সাধারণ সম্পাদক কাওছার আলী শেখসহ অন্যান্য শিক্ষক নেতা বক্তব্য রাখেন।\nবাংলাদেশ শিক্ষক ইউনিয়ন: বেসরকারি স্কুল-কলেজ জাতীয়করণে অর্থের কোনো সমস্যা না থাকলেও প্রক্রিয়াগত এবং প্রশাসনিক জটিলতার কারণেই বিষয়টি আটকে আছে বলে মনে করেন শিক্ষকরা। গতকাল রাজধানীর পাবলিক লাইব্রেরীর শওকত ওসমান মিলনায়তনে শিক্ষক দিবসের আলোচনা সভায় বক্তারা এসব কথা বলেন। সভাপতিত্ব করেন সংগঠনের নির্বাহী সভাপতি মো. আব্দুস ছালাম খান।\nবঙ্গবন্ধু প্রাথমিক শিক্ষা গবেষণা পরিষদ: বিশ্ব শিক্ষক দিবসের আলোচনা সভায় প্রাথমিক শিক্ষকদের প্রথম শ্রেণির মর্যাদা দানের দাবি জানিয়েছেন সংগঠনটির নেতারা। গতকাল খিলগাঁও সরকারি প্রাথমিক বিদ্যালয়ে এক আলোচনা সভায় এই দাবি জানান। সংগঠনের সভাপতি মো. সিদ্দিকুর রহমানের সভাপতিত্বে আরো বক্তব্য রাখেন মো. শফিকুল ইসলাম মানিক, এম. এ ছিদ্দিক মিয়া, মো. গোলাম মোস্তফা প্রমুখ।


খবর - নির্বাচন ২০১৮ | Sarabangla\nকঠোর নিরাপত্তায় বগুড়া-৬ আসনে উপনির্বাচন শুরু\nহেফাজত নেতারা এখন জামায়াতের স্টাইলে বক্তব্য দিচ্ছেন: নওফেলবিজয় দিবসে উঠবে পদ্মার শেষ স্প্যান, সড়কপথ নতুন বছরেনেসলে বাংলাদেশকে মেধাস্বত্ব সনদ দিলো আইসিডি কাস্টমদেশ রক্ষায় নদীরক্ষা অপরিহার্য: তথ্যমন্ত্রী৭২৭ রানের ম্যাচ জিতে সিরিজ নিশ্চিত করল অস্ট্রেলিয়াকরোনায়ও পুঁজিবাজারে মূলধন বেড়েছে ৭৫ হাজার কোটি টাকা!মোবাইল ‘হারিয়ে’ পুলিশের বিরুদ্ধে ছিনতাইয়ের অভিযোগ এনে ধরাবনশ্রীতে ভবনে আগুন, নিয়ন্ত্রণে ফায়ার সার্ভিসের ৪ ইউনিট সব খবর...\nবগুড়া: জাতীয় সংসদের বগুড়া-৬ (সদর) শূন্য আসনে উপনির্বাচনে ভোটগ্রহণ শুরু হয়েছে। সোমবার (২৪ জুন) সকাল ৯টা থেকে শুরু হয়ে কোনো বিরতি ছাড়াই বিকেল ৫টা পর্যন্ত চলবে ভোটগ্রহণ। এই আসনের প্রতিটি কেন্দ্রেই ইলেকট্রনিক ভোটিং মেশিন ব্যবহার …\n।। ডিস্ট্রিক্ট করেসপন্ডেন্ট ।। কিশোরগঞ্জ : কিশোরগঞ্জ-১ (কিশোরগঞ্জ সদর-হোসেনপুর) আসনের প্রয়াত সংসদ সদস্য সৈয়দ আশরাফুল ইসলামের শূন্য আসনে নির্বাচনে অংশ নিতে মনোনয়নপত্র জমা দিয়েছেন তার ছোট বোন। এই আসনে পুনঃনির্বাচনে অংশ নিতে বুধবার (৩০ জানুয়ারি) …\n।। সিনিয়র করেসপন্ডেন্ট ।। ঢাকা: একাদশ জাতীয় সংসদে সংরক্ষিত মহিলা আসনে দলীয় মনোনয়ন-প্রত্যাশী প্রার্থীদের ফরম সংগ্রহের আহ্বান জানিয়েছে টানা তৃতীয় মেয়াদে সরকার গঠন করা আওয়ামী লীগ। আগামী ১৫ জানুয়ারি মঙ্গলবার সকাল ১০টা থেকে মনোনয়ন-প্রত্যাশীদের এ …\n।। ডিস্ট্রিক্ট করেসপন্ডেন্ট ।। গাইবান্ধা: গাইবান্ধা-৩ (পলাশবাড়ি-সাদুল্যাপুর) আসনের নির্বাচনে মনোনয়নপত্র প্রত্যাহার করেছেন ড. কামাল হোসেনের নেতৃত্বাধীন রাজনৈতিক জোট জাতীয় ঐক্যফ্রন্টের প্রার্থী জেলা বিএনপির সভাপতি ডা. ময়নুল হাসান সাদিক। দলীয় সিদ্ধান্তেই তিনি এই নির্বাচন থেকে সরে দাঁড়াচ্ছেন …\n।। ডিস্ট্রিক্ট করেসপন্ডেন্ট ।। ব্রাহ্মণবাড়িয়া: ব্রাহ্মণবাড়িয়া-২ (সরাইল ও আশুগঞ্জ) আসনের আশুগঞ্জে স্থগিত হওয়া তিনটি কেন্দ্রে ভোটগ্রহণ শুরু হয়েছে। বুধবার (৯ জানুয়ারি) সকাল ৮টা থেকে শুরু হয়েছে ভোটগ্রহণ। চলবে একটানা বিকেল ৪টা পর্যন্ত। তিনটি কেন্দ্রে মোট …\n।। ডিস্ট্রিক্ট করেসপন্ডেন্ট ।। ব্রাহ্মণবাড়িয়া: ব্রাহ্মণবাড়িয়া-২ (সরাইল ও আশুগঞ্জ) আসনের আশুগঞ্জে স্থগিত হওয়া তিনটি কেন্দ্রে আজ বুধবার (৯ জানুয়ারি) ভোট গ্রহণ করা হবে। সকাল ৮টা থেকে বিকেল ৪টা পর্যন্ত একটানা চলবে ভোট গ্রহণ। তিনটি কেন্দ্রে …\n।। স্পেশাল করেসপন্ডেন্ট ।। ঢাকা: সুষ্ঠু নির্বাচন অনুষ্ঠানের জন্য নির্বাচন কমিশনকে (ইসি) ধন্যবাদ ও শুভেচ্ছা জানিয়েছেন প্রধানমন্ত্রীর রাজনৈতিক উপদেষ্টা এইচ টি ইমাম। তিনি বলেন, ‘একাদশ জাতীয় সংসদ নির্বাচনের মতো সুন্দর, সমন্বিত, শৃঙ্খলার নির্বাচন আগে কখনো …\n।। স্পেশাল করেসপন্ডেন্ট।। ঢাকা: রংপুর-৩ আসনের সংসদ সদস্য হিসেবে শপথ নিলেন জাতীয় পার্টির চেয়ারম্যান হুসেইন মুহম্মদ এরশাদ। এ সময় এরশাদ হুইল চেয়ারে করে সংসদ ভবনে আসেন। রোববার (৬ জানুয়ারি) দুপুর ১২টায় এরশাদ জাতীয় সংসদ ভবনে …\n।। স্পেশাল করেসপন্ডেন্ট ।। ঢাকা: একাদশ জাতীয় সংসদে জাতীয় পার্টি (জাপা) বিরোধী দলের ভূমিকা থাকবে এবং দলের কোনো সংসদ সদস্য মন্ত্রিসভায় অন্তর্ভুক্ত হবেন না বলে জানিয়েছেন দলের চেয়ারম্যান হুসেইন মুহম্মদ এরশাদ। জাতীয় সংসদের স্পিকার ড. …\n।। স্পেশাল করেসপন্ডেন্ট ।। ঢাকা: ঢাকায় নিযুক্ত যুক্তরাষ্ট্রের রাষ্ট্রদূত আর্ল রবার্ট মিলারের কাছে একাদশ জাতীয় সংসদ নির্বাচনের বিভিন্ন অনিয়মের তথ্য তুলে ধরেছে বিএনপি। দলের মহাসচিব মির্জা ফখরুল ইসলাম আলমগীর তার সঙ্গে বৈঠক করে এসব তথ্য তুলে …


Author Topic: জাহাজের পতাকা কেন এতো গুরুত্বপূর্ণ? (Read 418 times)\n« on: August 05, 2019, 09:47:28 PM »\nসম্প্রতি মালবাহী জাহাজ স্টেনা ইমপেরো আটক করেছে ইরান, যেটি চলছিল ব্রিটিশ পতাকা নিয়ে। কিন্তু আসলে এই জাহাজটির মালিক একটি সুইডিশ কোম্পানি এবং পুরো জাহাজে কোনো ব্রিটিশ নাগরিক ছিলেন না।কিন্তু এটা অস্বাভাবিক নয়। বরং অনেক সময়েই দেখা যায় যে, জাহাজটি এমন একটি দেশের পতাকা নিয়ে চলাচল করছে, যার মালিক একেবারেই ভিন্ন দেশের লোক।কিন্তু কেন এটা করা হয়? তাতে কি সুবিধা? কেন লাইবেরিয়া, পানামা আর মার্শাল আইল্যান্ডের পতাকাবাহী জাহাজ বেশি দেখা যায়?\nসাগরে চলাচলকারী প্রতিটি বাণিজ্যিক জাহাজকে কোনো না কোনো দেশে নিবন্ধন করতে হয় এবং সেই দেশের পতাকা ওই জাহাজটি বহন করে। দেশটিকে বলা হয় ফ্ল্যাগড স্টেট। ওপেন রেজিস্ট্রি পদ্ধতিতে, যাকে অনেক সময় ‘সুবিধা অনুযায়ী পতাকা’ বলেও বর্ণনা করা হয়, জাহাজ যেকোনো দেশে তালিকাভুক্ত হতে পারে, জাহাজের মালিক অন্য দেশের হলেও তাতে কোন সমস্যা নেই। তবে অন্য পদ্ধতিগুলোয় পতাকার বিষয়ে বেশ কড়াকড়ি রয়েছে, এসব জাহাজের মালিক কে হতে পারবে এবং কিভাবে জাহাজ পরিচালনা করা হবে। যে দেশে নিবন্ধন করা হয়, সে দেশের আইনকানুন জাহাজটিকে মেনে চলতে হয়।\nপানামা, মার্শাল আইল্যান্ড আর লাইবেরিয়া হচ্ছে বিশ্বের শীর্ষস্থানীয় ফ্ল্যাগ স্টেট বা পছন্দের পতাকার দেশ। যুক্তরাজ্যের বাণিজ্যিক জাহাজের তালিকায় প্রায় তেরশো জাহাজ তালিকাভুক্ত রয়েছে।এই লাল পতাকার ব্যানারের দলে যুক্তরাজ্য, ক্রাউন ডিপেন্ডেনসিস (আইল অফ ম্যান, গার্নসে, এবং জার্সি) এবং যুক্তরাজ্যের ওভারসিজ টেরিটরি (অ্যানগুলিয়া,বারমুডা, দ্যা ব্রিটিশ ভার্জিন আইল্যান্ড, দ্যা কেইম্যান আইল্যান্ড, দ্যা ফকল্যান্ড আইল্যান্ড, জিব্রাল্টার, মন্টসেরাত, সেন্ট হেলেনা এবং দ্যা টার্ক ও কাইকোস আইল্যান্ড) মিলে বিশ্বের নবম বৃহত্তম জাহাজ বহরে পরিণত হয়েছে।\nম্যারিটাইম নিরাপত্তা বিশেষজ্ঞ আয়োনিস চাপসোস জানান, ‘অনেকগুলো বাণিজ্যিক কারণ বিবেচনায় রেখে জাহাজ মালিকরা নিবন্ধন করার দেশটিকে বাছাই করেন। এসবের মধ্যে রয়েছে সেখানকার আইনকানুন, করের হার, সেবার মান। গ্রীস হচ্ছে বিশ্বের শীর্ষস্থানীয় জাহাজ মালিকের দেশ। কিন্তু সেখানকার বেশিরভাগ জাহাজই গ্রীসের পতাকা বহন করে না। এর একটি বড় কারণ, সেখানে অনেক বেশি অংকের ট্যাক্স দিতে হয়। বরং ফ্ল্যাগ স্টেট, অনেক সময় দেখা যায় যেগুলো একটু গরীব দেশ, তারা জাহাজ নিবন্ধন করে অর্থ আয় করার সুযোগ পায়। যেমন জাহাজ নিবন্ধন খাত থেকে পানামার অর্থনীতিতে প্রতিবছর কোটি কোটি ডলার যোগ হয়। এখানকার নিবন্ধন পদ্ধতির কারণে বিশ্বের যেকোনো স্থান থেকে জাহাজের কর্মীদের নিয়োগ দেয়া যায়, যা কোম্পানির খরচও অনেক কমিয়ে আনে।\nএই ‘সুবিধা অনুযায়ী পতাকা’ পদ্ধতির অনেক সমালোচনা রয়েছে, বিশেষ করে এর দুর্বল নিয়মাবলী আর তদারকির অভাব, যা এমনকি অনেক সময় আন্তর্জাতিক জাহাজ চলাচলের নিয়মের বিরুদ্ধে চলে যায়। যদিও গত তিন দশক ধরে জাহাজ চলাচলের রীতিনীতির বিশেষ উন্নতি ঘটতে দেখা গেছে। তবে এখনো এই ব্যবস্থার অনেক সমালোচনা করা হয়। ভিন্ন দেশের পতাকাবাহী হওয়ার কারণে অনেক সময় মজুরি বৈষম্য বা খারাপ কাজের পরিবেশর জন্য মালিকের জবাবদিহিতা নিশ্চিত করা কঠিন হয়ে পড়ে, বলছে আন্তর্জাতিক ট্রান্সপোর্ট ওয়ার্কাস ফেডারেশন।\nকোন দেশে নিবন্ধন করার পর পতাকা বহনের পাশাপাশি ওই জাহাজের ওপর ওই দেশের আইন কার্যকর হবে। পতাকাবাহী জাহাজের কোনো অপরাধের জন্য দায়দায়িত্ব বহন করবে যে দেশে তালিকাভুক্ত হয়েছে, সেই দেশটি। যার মানে হলো নিবন্ধন দেয়ার সময় প্রতিটা জাহাজকে জরিপ এবং যাচাই বাছাইয়ের মাধ্যমে আন্তর্জাতিক মানদণ্ড নিশ্চিত করতে হবে, বলছে আইএমও।\nযেসব দেশে জাহাজ তালিকাভুক্ত হয়, প্রতিটা দেশই আন্তর্জাতিক ম্যারিটাইম চুক্তিতে স্বাক্ষর করেছে এবং চুক্তির শর্তগুলো বাস্তবায়নের দায়িত্ব নিয়েছে। যেসব বিধিবিধানের মধ্যে রয়েছে জাহাজ কিভাবে তৈরি হবে, নকশা, সরঞ্জাম এবং কিভাবে জাহাজটি পরিচালিত হবে ইত্যাদি। জাতিসংঘের কনভেনশন ফর দি ল অফ দি সী অনুযায়ী, সমুদ্রে চলাচলের সময় জাহাজে যেন সবরকম নিরাপত্তার ব্যবস্থা থাকে, সেটা নিশ্চিত করবে নিবন্ধন করা দেশটি, যাদের পতাকা ওই জাহাজে রয়েছে।\nএটা খুব অস্বাভাবিক ব্যাপার নয় যে, কোনো একটা দেশে জাহাজ নিবন্ধন এবং ওই দেশের পতাকা জাহাজটি বহন করলেও, এই নিবন্ধনের পুরো কাজটি হয়ত করা হচ্ছে আরেকটি দেশে। লাইবেরিয়ার উদাহরণ দেখা যাক, যেখানে জাহাজ নিবন্ধনের কাজটি করে একটি আমেরিকান কোম্পানি, যাদের সদর দপ্তর ওয়াশিংটন ডিসিতে। ভূমিবেষ্টিত মঙ্গোলিয়ার নিবন্ধন দপ্তর সিঙ্গাপুরে অবস্থিত। কোমোরোসের নিবন্ধন হয় বুলগেরিয়া থেকে। ভানুয়াতুর জাহাজ নিবন্ধন অফিস রয়েছে নিউইয়র্কে। জাহাজ নিবন্ধনের এই অস্বাভাবিক পদ্ধতি অনেক সময় নিরাপত্তা ঝুঁকিরও তৈরি করে। চাপসোস বলেন, ‘নিবন্ধনকারী কোনো দেশের পক্ষে তালিকাভুক্ত হওয়া সব জাহাজকে নিরাপত্তা দেয়া সম্ভব নয়, যদিও ওই জাহাজটি হয়ত ওই দেশেরই একটি বর্ধিত অংশ। আর এটা সেসব দেশের জন্য আরো কঠিন যাদের হয়তো ছোট আকারের নৌবাহিনী রয়েছে।\nRe: জাহাজের পতাকা কেন এতো গুরুত্বপূর্ণ?\n« Reply #1 on: August 07, 2019, 10:55:04 AM »\n« Reply #2 on: August 22, 2019, 05:54:02 PM »\n« Reply #3 on: August 25, 2019, 08:35:14 PM »\n« Reply #4 on: August 26, 2019, 10:07:24 AM »\nNew knowledge for me. Thanks Sir...\n« Reply #5 on: August 26, 2019, 03:45:47 PM »\n« Reply #6 on: October 16, 2019, 06:08:23 PM »


Welcome To Poristhiti24.com » বিজিবি সদস্যদের আন্তরিকতা ও পেশাদারিত্বের মনোভাব নিয়ে দায়িত্ব পালন করতে হবে : রাষ্ট্রপতি মো. আবদুল হামিদ\nবিজিবি সদস্যদের আন্তরিকতা ও পেশাদারিত্বের মনোভাব নিয়ে দায়িত্ব পালন করতে হবে : রাষ্ট্রপতি মো. আবদুল হামিদ\nপ্রকাশ : ২০১৮-১২-১৯ ১২:৪৫:২৪\nপরিস্হিতি২৪ডটকম : আগামীকাল বৃহস্পতিবার (২০ ডিসেম্বর) বর্ডার গার্ড বাংলাদেশ দিবস-২০১৮ উপলক্ষ্যে বুধবার এক বাণীতে রাষ্ট্রপতি মো. আবদুল হামিদ সদস্য দেশের স্বার্থ সমুন্নত রাখতে সর্বোচ্চ নিষ্ঠা, আন্তরিকতা ও পেশাদারিত্বের মনোভাব নিয়ে দায়িত্ব পালন করতে বিজিবি সদস্যদের প্রতি আহ্বান জানিয়েছেন।\nবাণীতে রাষ্ট্রপতি এ বাহিনীর সব সদস্যকে আন্তরিক শুভেচ্ছা ও অভিনন্দন জানান।\nতিনি বলেন, সীমান্তের অতন্দ্র প্রহরী’ বর্ডার গার্ড বাংলাদেশ দু’শ ২৩ বছরের একটি ঐতিহ্যবাহী আধা-সামরিক বাহিনী। মহান মুক্তিযুদ্ধে এ বাহিনীর অবিস্মরণীয় অবদান জাতি চিরদিন শ্রদ্ধার সঙ্গে স্মরণ করবে। মুক্তিযুদ্ধে বীরশ্রেষ্ঠ নূর মোহাম্মদ শেখ এবং বীরশ্রেষ্ঠ মুন্সী আব্দুর রউফসহ এ বাহিনীর ৮১৭ জন অকুতোভয় সদস্য আত্মোৎসর্গ করে দেশপ্রেমের অনন্য দৃষ্টান্ত স্থাপন করেছেন।\nরাষ্ট্রপতি হামিদ বলেন, মুক্তিযুদ্ধে গৌরবময় অবদানের স্বীকৃতিস্বরূপ এ বাহিনীকে ২০০৮ সালে স্বাধীনতা পদকে ভূষিত করা হয়। মুক্তিযুদ্ধসহ দেশমাতৃকার প্রয়োজনে বিভিন্ন সময়ে বিজিবির যে সব সদস্য আত্মত্যাগ করেছেন তিনি তাঁদের গভীর শ্রদ্ধার সাথে স্মরণ করেন। তিনি তাঁদের আত্মার মাগফেরাত ও শান্তি কামনা করেন।\nআবদুল হামিদ বলেন, সীমান্ত এলাকায় চোরাচালান, মাদক, নারী ও শিশু পাচার প্রতিরোধসহ সন্ত্রাস দমন, শান্তি-শৃঙ্খলা রক্ষা ও দুর্যোগকালীন উদ্ধার কর্মকাণ্ডে ‘বর্ডার গার্ড বাংলাদেশ’ এর ভূমিকা অত্যন্ত প্রশংসনীয়। বিজিবিকে একটি আধুনিক সীমান্ত রক্ষীবাহিনী হিসেবে গড়ে তুলতে সরকার প্রয়োজনীয় সকল পদক্ষেপ গ্রহণ করেছে। ‘বর্ডার গার্ড বাংলাদেশ আইন-২০১০’ পাশের মাধ্যমে এ বাহিনীর সার্বিক কর্মকাণ্ডে গতি সঞ্চারিত হয়েছে। এছাড়া সরকারের বিভিন্ন পদক্ষেপ বিজিবি’র অব্যাহত অগ্রগতি ও সমৃদ্ধিতে বিশেষ ভূমিকা রাখবে। রাষ্ট্রপতি বর্ডার গার্ড বাংলাদেশ-এর অব্যাহত সাফল্য কামনা করেন।\nপূর্ববর্তী সংবাদ : “প্রাচীন চট্টগ্রাম ও কিরাত বাংলা প্রসঙ্গ” সংক্ষিপ্ত অথচ সারগর্ভ একটি প্রবন্ধের নাম : ড. আশিস কুমার বৈদ্য\nপরবর্তী সংবাদ : চন্দনাইশ-সাতকানিয়া (আংশিক) আসনে ৯ প্রার্থী, সর্বত্র আড্ডা “আঁরা গম মাইনষ্যরে ভোট দিয়ুম”


এমপি রানার জামিন বহাল, মুক্তিতে বাধা নেই\n০৮ জুলাই, ২০১৯ ১২:২৭:৪৩\nদুই যুবলীগ নেতা হত্যার আলোচিত মামলায় টাঙ্গাইল-৩ আসনের সাবেক সংসদ সদস্য আমানুর রহমান রানাকে হাইকোর্টের দেয়া অন্তর্বতী জামিনাদেশ বহাল রেখেছেন সুপ্রিম কোর্টের আপিল বিভাগ। এর ফলে, এমপি রানার মুক্তিতে বাধা নেই বলে জানিয়েছেন তার আইনজীবী রোশো মোস্তফা।\nজামিন স্থগিত চেয়ে রাষ্ট্রপক্ষের করা আবেদন খারিজ করে সোমবার প্রধান বিচারপতি সৈয়দ মাহমুদ হোসেনের নেতৃত্বে চার সদস্যের আপিল বিভাগের বেঞ্চ এই আদেশ দেন।\nআদালতে আজ রাষ্ট্রপক্ষের আবেদনের বিষয়ে শুনানি করেন অ্যাটর্নি জেনারেল মাহবুবে আলম। তার সঙ্গে ছিলেন ডেপুটি অ্যাটর্নি জেনারেল ড. মো. বশির উল্লাহ। অন্যদিকে, এমপি রানার পক্ষে শুনানি করেন আইনজীবী মনসুরুল হক চৌধুরী। তার সঙ্গে ছিলেন রোশো মোস্তফা।\nএর আগে গত ১৯ জুন হাইকোর্ট এ মামলায় রানাকে স্থায়ী জামিন দেন। জামিনের বিষয়ে জারি করা রুল যথাযথ ঘোষণা করে হাইকোর্টের বিচারপতি এ কে এম আসাদুজ্জামান ও বিচারপতি এস এম মজিবুর রহমানের সমন্বয়ে গঠিত বেঞ্চ এই রায় দেন। এরপর রানার জামিন স্থগিত চেয়ে রাষ্ট্রপক্ষ আপিল আবেদন করে। সেই আপিলের বিষয়ে সোমবার আপিল বিভাগের নিয়মিত ও পূর্ণাঙ্গ বেঞ্চে শুনানি অনুষ্ঠিত হয়।\n২০১২ সালের ১৬ জুলাই টাঙ্গাইল সদর উপজেলার বাঘিল ইউনিয়ন যুবলীগ নেতা শামীম ও মামুন মোটরসাইকেলে টাঙ্গাইল শহরে গিয়ে নিখোঁজ হন। পরদিন শামীমের মা আছিয়া খাতুন টাঙ্গাইল সদর থানায় সাধারণ ডায়েরি (জিডি) করেন।\nওই ঘটনায় ২০১৩ সালের ৯ জুলাই নিখোঁজ মামুনের বাবা টাঙ্গাইল আদালতে হত্যা মামলা করলে তদন্ত করে ওই বছরের ২১ সেপ্টেম্বর মামলাটি তালিকাভুক্ত করে পুলিশ। পরে এ মামলায় গ্রেফতার খন্দকার জাহিদ, শাহাদত হোসেন ও হিরন মিয়ার স্বীকারোক্তিমূলক জবানবন্দিতে যুবলীগ নেতা শামীম ও মামুন হত্যার ঘটনায় আমানুর রহমান খান রানার নাম উঠে আসে।\nগ্রেফতাররা আদালতে দেয়া জবানবন্দিতে বলেন, ‘রানার নির্দেশেই যুবলীগ নেতা শামীম ও মামুনকে হত্যা করে লাশ নদীতে ভাসিয়ে দেয়া হয়।’\nবিচারিক আদালত গত বছরের ৩০ সেপ্টেম্বর এ মামলায় রানার জামিন আবেদন নামঞ্জুর করলে তার আইনজীবীরা হাইকোর্টে যান। হাইকোর্ট ৬ মার্চ এ মামলায় সাবেক এমপি রানাকে ৬ মাসের জামিন দিয়ে রুল জারি করেন। এ রুলের বিরুদ্ধে রাষ্ট্রপক্ষ চেম্বার আদালতে গেলে চেম্বার বিচারপতি মো. নুরুজ্জামান ১৪ মার্চ জামিন স্থগিত করে দেন।\nপরে ২৩ এপ্রিল আপিল বিভাগও স্থগিতাদেশ বহাল রেখে রুল নিষ্পত্তির নির্দেশ দেন। সেই ধারাবাহিকতায় রুল শুনানি শেষ করে হাইকোর্ট রানাকে স্থায়ী জামিন দেন।\nএর আগে হাইকোর্ট গত ১৪ মার্চ মুক্তিযোদ্ধা ফারুক আহমেদ হত্যা মামলায় টাঙ্গাইল-৩ আসনের সাবেক এমপিকে ৬ মাসের জামিন দেন। কিন্তু রাষ্ট্রপক্ষের আবেদনে ২৫ মার্চ জামিন স্থগিত করে বিষয়টি আপিল বিভাগের নিয়মিত বেঞ্চে পাঠিয়ে দেন চেম্বার আদালত। তারই ধারাবাহিকতায় আপিল বিভাগ আবেদনটির শুনানি নিয়ে ১ এপ্রিল রাষ্ট্রপক্ষের আবেদনটি খারিজ করে দিলে এ মামলায় রানার জামিন বহাল থাকে। এ হত্যা মামলায় রানা আত্মসমর্পণ করলে আদালত ২০১৬ সালের ১৮ সেপ্টেম্বর তাকে কারাগারে প্রেরণ করেন।\nরানার বিরুদ্ধে মোট দুটি মামলা থাকায় এবং দুটি মামলাতেই আপিল বিভাগে জামিন বহাল থাকায় এখন এমপি রানার কারামুক্তিতে আর কোনো বাধা নেই বলে জানিয়েছেন তার আইনজীবী।


জনগণকে ঘরে রাখতে ব্যায়াম উগান্ডার ৭৫ বছরের প্রেসিডেন্টের | Antorjatik\nহোমপেজ আফ্রিকা জনগণকে ঘরে রাখতে ব্যায়াম উগান্ডার ৭৫ বছরের প্রেসিডেন্টের\nভিডিওতে এভাবেই শরীরচর্চা করতে দেখা গেল উগান্ডার প্রেসিডেন্ট ইওয়েরি মুসেভেনিকে (Image: Reuters)\nপ্রাণঘাতী করোনা ভাইরাসের বিস্তার ঠেকাতে বিশ্বজুড়ে একের পর এক লোকালয়ে জারি করা হচ্ছে লকডাউন। সংক্রমণ রোধে মানুষকে আহবান জানানো হচ্ছে বাড়ির বাইরে না বেরতে। কিন্তু অনেক জায়গাতেই কখনো জীবিকার তাগিদে কখনো সচেতনতার অভাবে মানুষ চলে আসছে ঘরের বাইরে।\nএমন পরিস্থিতিতে নিজ দেশের মানুষকে ঘরে থাকার জন্য অণুপ্রাণিত করতে ব্যতিক্রমী এক পদক্ষেপ নিলেন উগান্ডার বর্ষীয়াণ প্রেসিডেন্ট ইওয়েরি মুসেভেনি।\n৭৫ বছর বয়সী মুসেভেনি নিজ কার্যালয়ে শরীরচর্চা করে তার ভিডিও প্রকাশ করলেন টুইটারে। লিখলেন, “আপনি যদি শরীরচর্চা করতে চান, বাইরে যাওয়ারও কোন প্রয়োজন নেই।”\nবৃহস্পতিবার পোস্ট করা ভিডিওটিতে দেখা যায়, ধূসর রঙের ট্র্যাকস্যুট পরে খালি পায়ে প্রেসিডেন্ট মুসেভেনি দৌঁড়াচ্ছেন নিজের অফিসকক্ষের একপ্রান্ত থেকে আরেক প্রান্তে। আর দিলেন বুকডন! তাও আবার একবার-দু’বার নয়, গুণে গুণে ত্রিশবার!\nপোস্টটির বর্ণনায় প্রেসিডেন্ট ইওয়েরি মুসেভেনি লেখেন, “গতকাল আমি সেইসব মানুষকে নিরুৎসাহিত করেছিলাম যারা দলবেঁধে বাইরে শরীরচর্চা করতে যান। এতে করে তারা নিজেদেরকে কোভিড-১৯ ভাইরাসে আক্রান্ত হওয়ার ঝুঁকিতে ফেলেন। আপনি যদি শরীরচর্চা করতে চান, বাইরে যাওয়ারও কোন প্রয়োজন নেই। আপনাদের দেখাচ্ছি আমি কিভাবে ঘরের ভেতরে থেকেই শরীরচর্চা করছি ও নিরাপদ থাকছি।”\nনভেল করোনা ভাইরাসের প্রাদুর্ভাবের পর এর বিস্তার রোধে উগান্ডার প্রেসিডেন্ট বেশ কিছু নিয়ন্ত্রণমূলক পদক্ষেপ নিয়েছেন। যার মধ্যে রয়েছে ৩১ মার্চ থেকে শুরু হওয়া কারফিউ। এর আগে ১৮ মার্চ থেকে সব শিক্ষাপ্রতিষ্ঠান বন্ধ করে দেওয়া হয়। নিষিদ্ধ করা হয় যেকোন প্রকার জনসমাবেশ এবং সামাজিক ও ধর্মীয় অনুষ্ঠানের আয়োজন। লকডাউন করা হয় দেশের বিভিন্ন এলাকা। জরুরি পরিষেবা ছাড়া সকল প্রাতিষ্ঠানিক কার্যক্রম পরবর্তী নির্দেশ না দেওয়া পর্যন্ত বন্ধ রাখতে বলা হয়।


সন্তানকে কোলে নিতে জানেন না ব্রিটিশ রাজবধূ মেগান! | Dhaka Tribune Bangla\nসন্তানকে কোলে নিতে জানেন না ব্রিটিশ রাজবধূ মেগান!\nপ্রকাশিত ০৩:৫৭ বিকেল জুলাই ১১, ২০১৯\nশিশুপুত্রকে এভাবে কোলে নিয়ে সমালোচনার মুখে পড়েছেন ব্রিটিশ রাজবধূ মেগান। ছবি: সংগৃহীত\nইন্সটাগ্রামে পোস্টকৃত ছবিতে দেখা যায়, মেগান তার শিশুপুত্রকে এমন অস্বস্তিকরভাবে কোলে নিয়ে রয়েছেন, যেন এখনই কোল থেকে পড়ে যাবে সে। আর এতেই ক্ষেপেছেন ইন্সটাগ্রামে মেগান অনুসারীরা\nআবারও সমালোচকদের ব্যাপক সমালোচনার মুখে পড়েছেন ব্রিটিশ রাজবধূ মেগান মার্কেল। সমালোচনা এই প্রথম না হলেও, নিজের মাতৃত্ব নিয়ে প্রশ্নের সম্মুখীন এই প্রথমবারেরমত হতে হলো মেগানকে। ডেইলি মেইল তাদের এক প্রতিবেদনে এমনটিই জানিয়েছে।\nবুধবার (১০ জুলাই) ৩৭ বছর বয়সী মেগান তার সদ্য জন্ম নেওয়া শিশুপুত্র আর্চি মাউন্টব্যাটেন-উইন্ডসোরকে নিয়ে ওয়াকিংগামে বিলিংবিয়ার পোলো ক্লাবে যান। সেখানে আরেক রাজবধূ কেট মিডলটনও তার বাচ্চাদের নিয়ে আসেন। প্রিন্স উইলিয়াম ও হ্যারি ক্লাবটিতে একটি চ্যারিটি পোলো ম্যাচে অংশ নেন। সেখানে সময় কাটানো শেষে দুই মা ইন্সটাগ্রামে নিজেদের কয়েকটি ছবি পোস্ট করেন।\nইন্সটাগ্রামে পোস্টকৃত ছবিতে দেখা যায়, মেগান তার শিশুপুত্রকে এমন অস্বস্তিকরভাবে কোলে নিয়ে রয়েছেন, যেন এখনই কোল থেকে পড়ে যাবে সে। আর এতেই ক্ষেপেছেন ইন্সটাগ্রামে মেগান অনুসারীরা। একের পর এক তীর্যক মন্তব্যে ডাচেজ অব সাসেক্সকে তুলোধুনো করে ছাড়েন তারা।\nএকজন লেখেন, “মেগানকে দেখে মনেহচ্ছে বাচ্চাটাকে মাটিতেই ফেলে দেবেন তিনি।”\nআরেকজনের মন্তব্য, “মেগান জানেনই না কীভাবে নিজের সন্তানকে কোলে নিতে হয়! সত্যিই লজ্জাজনক।”\nআরেক ক্ষুব্ধ অনুসারীর মন্তব্য ছিলো, “সন্তানের সঠিক যত্ন বলতে কী বোঝায় মেগান তাই জানেন না। কোন ধরনের মা হলে নিজের সন্তানকে এভাবে কোলে নিতে পারে!”


4raBet ক্রিকেট বেটিং - 200% বোনাস সহ ক্রিকেটে বাজি ধরুন\n4raBet ক্রিকেট বেটিং\nক্রিকেট অনলাইন বেটিং\nক্রিকেটের অসাধারণ সংখ্যক ভক্ত রয়েছে এবং বিশ্বের অনেক জায়গায় বিশেষ করে বাংলাদেশে প্রশংসিত হয়। এই দেশের উল্লেখযোগ্য সংখ্যক নাগরিক প্রতিটি একক বড় টুর্নামেন্ট বা চ্যাম্পিয়নশিপের জন্য উন্মুখ।\nক্রিকেট ম্যাচগুলি সারা বছরই হয় এবং সেই কারণেই প্রচুর বাজি ধরার সুযোগ রয়েছে৷ তাই, এই ক্রীড়া শৃঙ্খলার অনুরাগীরা 4raBet ওয়েবসাইটে কোনো বিধিনিষেধ ছাড়াই সহজেই এবং দ্রুত এতে বাজি রাখতে পারে ।\nকীভাবে বাজি রাখবেন\nআপনি যদি এই খেলায় বাজি রাখার জন্য একটি নিখুঁত জায়গা খুঁজছেন, তাহলে আপনি সঠিক বুকমেকার খুঁজে পেয়েছেন। আমাদের বেটিং ওয়েবসাইটটি সেই ব্যবহারকারীদের জন্য একটি চমৎকার বিকল্প যারা সত্যিই ক্রিকেটের প্রতি অনুরাগী কারণ এটি উল্লেখযোগ্য প্রতিযোগিতার বিশাল লাইন প্রস্তাব করে। অতএব, খেলোয়াড়রা উপলব্ধ শত শত টুর্নামেন্ট থেকে পছন্দের একটি বেছে নিতে পারে।\nপ্ল্যাটফর্মে, তারা নিম্নলিখিতগুলি সহ বিভিন্ন বিশাল ক্রীড়া ইভেন্ট খুঁজে পেতে পারে:\nইন্ডিয়ান প্রিমিয়ার লিগ (আইপিএল);\nক্যারিবিয়ান প্রিমিয়ার লিগ;\nটি২০ প্রাণশক্তি বিস্ফোরণ;\nপ্রিমিয়ার লীগ এসআরএল;\nবিগ ব্যাশ লিগ SRL;\nটেস্ট সিরিজ ইংল্যান্ড বনাম ভারত।\nএটি 4raBet ক্রিকেট ওয়েবপেজে বাজি ধরার জন্য উপলব্ধ সমস্ত টুর্নামেন্টের একটি ছোট অংশ। তদ্ব্যতীত, বুকমেকার এই ইভেন্টগুলিতে তুলনামূলকভাবে উচ্চ প্রতিকূলতা সরবরাহ করে।\nযতদূর বাজি বাজার উদ্বিগ্ন, এটি সত্যিই ব্যাপক। একজন খেলোয়াড় বুকির দ্বারা উপস্থাপিত বাজির ধরণের একটি বিশাল তালিকা থেকে বেছে নিতে পারে:\nখেলোয়াড়ের কর্মক্ষমতা এবং পরিসংখ্যান;\nযেমনটি দেখা যাচ্ছে, ব্যবহারকারীদের কাছে 4raBet বুকমেকার দ্বারা অফার করা বিকল্পগুলির একটি সত্যিই বিস্তৃত পছন্দ রয়েছে৷ এটি বিভিন্ন দেশে সংঘটিত সবচেয়ে উল্লেখযোগ্য ঘটনাগুলি কভার করে। সুতরাং, আপনি মূল ওয়েবসাইটে বর্তমান টুর্নামেন্টের পাশাপাশি আসন্ন টুর্নামেন্টগুলি অনলাইনে পরীক্ষা করতে পারেন।\nকিভাবে 4raBet এ ক্রিকেটে বাজি ধরবেন\nযারা 4raBet ক্রিকেট বেটিং চেষ্টা করতে ইচ্ছুক তাদের জন্য এখানে ধাপে ধাপে নির্দেশাবলী রয়েছে। এই তথ্যের সাথে সমস্ত প্রয়োজনীয় বিবরণ জড়িত থাকবে যা আপনাকে এই ক্রীড়া শৃঙ্খলায় বাজি রাখার জন্য পরিচিত হতে হবে।\nধাপ ১ এটি প্রথম এবং সবচেয়ে গুরুত্বপূর্ণ পর্যায় কারণ এটি আপনাকে 4raBet প্ল্যাটফর্মের সমস্ত পরিষেবাগুলিতে অ্যাক্সেস পেতে সহায়তা করবে। সুতরাং, এই পদক্ষেপটি ওয়েবসাইটে একটি ব্যক্তিগত প্রোফাইল তৈরি করার বিষয়ে । আপনাকে নিবন্ধন ফর্মের সমস্ত প্রয়োজনীয় ক্ষেত্রগুলি পূরণ করতে হবে এবং এটি জমা দিতে হবে।\nধাপ ২ পরবর্তী ধাপ হল লগইন পদ্ধতি। আপনি সফলভাবে রেজিস্ট্রেশন সম্পন্ন করার পরে, আপনাকে প্ল্যাটফর্মে আপনার অ্যাকাউন্টে লগ ইন করতে হবে।\nধাপ ৩ রেজিস্ট্রেশনের সময়, একজন 4raBet বুকমেকার একজন ব্যবহারকারীকে বেছে নেওয়ার এবং বোনাস নেওয়ার সুযোগ দেয়। আপনি একটি ক্রীড়া স্বাগত বোনাস নির্বাচন করতে পারেন.\nধাপ ৪ পরবর্তী গুরুত্বপূর্ণ পর্যায় হল মানিব্যাগ পুনরায় পূরণ করা। আপনার উপলব্ধ থেকে অর্থপ্রদানের পদ্ধতি বেছে নেওয়া উচিত এবং একটি বাজি রাখতে সক্ষম হওয়ার জন্য আপনার অ্যাকাউন্টে তহবিল যোগ করা উচিত।\nধাপ ৫ । এই পর্যায়ে, উপস্থাপিত ক্রীড়া ইভেন্টের তালিকা থেকে আপনাকে একটি নির্দিষ্ট ক্রিকেট ম্যাচ বেছে নিতে হবে যার প্রতি আপনি আকৃষ্ট হন।\nধাপ ৬ । এই পর্যায়ে একটি বাজি নির্বাচন সম্পর্কে. আপনি একটি নির্দিষ্ট ইভেন্টে ক্লিক করার পরে, সেখানে উপলব্ধ বাজির সাথে মতভেদ সহ একটি টেবিল উপস্থিত হবে।\nধাপ ৭ এটি সবচেয়ে গুরুত্বপূর্ণ পর্যায় কারণ এখানে, আপনি বাজি স্লিপ সেট করেন: এক ধরনের বাজি বেছে নিন (যদি আপনি বেশ কয়েকটি বাজি নির্বাচন করেন) এবং আপনি যে পরিমাণ বাজি রাখতে চান তা পূরণ করুন। আপনি এটি করার পরে, 4raBet ক্রিকেট ওয়েবপেজে আপনার বাজি জমা দেওয়ার জন্য আপনাকে “প্লেস বেট” চাপতে হবে। ঐচ্ছিকভাবে, আপনি মতভেদের সম্ভাব্য পরিবর্তনে সম্মত হতে পারেন।\nধাপ ৮ । আপনি অনলাইনে একটি বাজি রাখার পরে, যা অবশিষ্ট থাকে তা হল একটি নির্দিষ্ট ম্যাচের ফলাফলের জন্য অপেক্ষা করা।\nধাপ ৯ । শেষ এবং সবচেয়ে আনন্দদায়ক পর্যায় হল জয় পাওয়া। যদি আপনার ভবিষ্যদ্বাণী সফল হয়, তাহলে আপনি জিতবেন এবং আপনার পুরস্কার পেতে পারেন।\nপ্রতিটি ধাপ একে একে সঠিকভাবে সম্পূর্ণ করুন, এবং আপনি কোনো সমস্যা ছাড়াই সহজেই বাজি ধরবেন।\nলাইভ ক্রিকেট বেটিং\n4raBet শুধুমাত্র একটি দুর্দান্ত বেটিং অভিজ্ঞতাই নিশ্চিত করে না বরং খেলোয়াড়দের ইন-প্লে বেটিং উপভোগ করতে দেয়। তাই, খেলা শুরু হওয়ার আগে তারা শুধুমাত্র প্রাক-ম্যাচের বাজিই তৈরি করতে পারে না কিন্তু ম্যাচ চলাকালীন লাইভ বাজিও করতে পারে। লাইভ মোডে বাজি ধরা একজন ব্যবহারকারীকে একটি সফল ভবিষ্যদ্বাণী করার এবং জেতার উচ্চতর সুযোগ দেয় কারণ তিনি বা তিনি গেমটি এগিয়ে যাওয়ার সাথে সাথে বিশ্লেষণ করতে পারেন।\nআপনি যদি 4raBet ক্রিকেটে ইন-প্লে বেট করতে চান:\nবুকির প্রধান ওয়েবসাইট দেখুন\n“লাইভ” নামে একটি বিভাগে যান\nসেখানে আপনি লাইভ মোডে বাজি ধরার জন্য উপলব্ধ সমস্ত ম্যাচ পাবেন।\nওয়েবসাইটের সমস্ত সক্রিয় ব্যবহারকারীদের জন্য বুকমেকারের একটি চমৎকার বোনাস সিস্টেম রয়েছে। তাছাড়া, 4raBet নতুন নিবন্ধিত খেলোয়াড়দের জন্যও চমৎকার পুরস্কার প্রদান করে। প্রতিটি পন্টার যারা একটি প্ল্যাটফর্মে যোগ দিতে এবং সেখানে একটি অ্যাকাউন্ট তৈরি করতে চায় তারা একটি পুরস্কার পেতে পারে । একটি সাইন-আপ প্রক্রিয়া চলাকালীন, একজন বাজিকরের কাছে দুটি ধরণের একটি স্বাগত বোনাসের মধ্যে একটি পছন্দ থাকে – স্পোর্টস বেটিং বা ক্যাসিনোতে৷ অতএব, একজন খেলোয়াড় তাদের কাছে আরও আকর্ষণীয় বিকল্পটি নির্বাচন করে৷ এর পরে, তাদের একটি অ্যাকাউন্ট পুনরায় পূরণ করতে হবে যাতে একটি ১০০% বোনাস পাওয়া যায়। বাংলাদেশ থেকে একজন পান্টারকে সর্বনিম্ন পরিমাণ অর্থ যোগ করতে হবে ৳৭৫০। 4raBet-এর নতুন ব্যবহারকারীরা স্পোর্টস বাজি ধরার জন্য সর্বাধিক পুরষ্কার ৳১৫,০০০ পেতে পারেন।\n4raBet-এ ক্রিকেট বেটিং থেকে আপনি কী কী সুবিধা পাবেন?\nThis website hasaremarkable number of benefits that are listed above:\nএই ওয়েবসাইটের একটি উল্লেখযোগ্য সংখ্যক সুবিধা রয়েছে যা উপরে তালিকাভুক্ত করা হয়েছে:\nটুর্নামেন্টের একটি বিশাল পছন্দ একজন বুকমেকার প্রধান ক্রিকেট গেমের বিস্তৃত লাইন অফার করে যাতে সবসময় বাজি রাখার কিছু থাকে।\nএকটি বড় বাজি বাজার Punters প্রস্তাবিত একটি বড় তালিকা থেকে তারা চান ধরনের বাজি নির্বাচন করতে পারে.\nলাইভ মোডে পান্ট তৈরি করার সম্ভাবনা বেটররা ইতিমধ্যে শুরু হওয়া গেমগুলিতে বাজি রাখতে পারে।\nউচ্চ মতভেদ প্ল্যাটফর্মটি এই ক্রীড়া শৃঙ্খলার উপর উচ্চ প্রতিকূলতার প্রস্তাব করে, যা ব্যবহারকারীদের আরও বেশি অর্থ জিততে দেয়।\nআনন্দদায়ক বোনাস 4raBet বিদ্যমান বা নতুন পান্টারদের জন্য চমৎকার পুরস্কার এবং প্রোমো কোড বোনাস অফার করে।\nক্রিকেট বেটিং টিপস\nআপনি যদি ক্রিকেটে বাজি ধরা শুরু করতে চান তবে এখানে আপনার জন্য কিছু দরকারী টিপস রয়েছে:\nঅধ্যয়ন পরিসংখ্যান. সাম্প্রতিক ম্যাচের ফলাফল এবং তাদের সময় ব্যক্তিগত খেলোয়াড়দের পারফরম্যান্সের দিকে মনোযোগ দিন। এটি আপনাকে সঠিক ভবিষ্যতের ভবিষ্যদ্বাণী করতে সাহায্য করবে ।\nআপনার নিজস্ব বিশ্লেষণ চালান. শুধুমাত্র ক্রীড়া বিশেষজ্ঞদের মতামতে মনোনিবেশ করবেন না।\nআবহাওয়ার পূর্বাভাস পরীক্ষা করুন। আবহাওয়ার পরিবর্তন একটি ক্রিকেট ম্যাচের ফলাফলের উপর উল্লেখযোগ্য প্রভাব ফেলতে পারে।\nলাইভ মোডে বাজি রাখুন। তারপরে সঠিক পূর্বাভাস তৈরির সম্ভাবনা বেশি কারণ আপনি খেলাটি পর্যবেক্ষণ করতে পারেন।


পুরোনো প্রশ্নে পরীক্ষা, শাস্তি পাচ্ছেন ইবির সেই দুই শিক্ষক\nঅবশেষে ইসলামী বিশ্ববিদ্যালয়ের ইংরেজি বিভাগের সেই পরীক্ষাটি বাতিল করেছে কর্তৃপক্ষ। দেশ গণমাধ্যমে খবর প্রকাশের পর বিভাগীয় একাডেমিক কমিটি এ সিদ্ধান্ত নিয়েছে। একই সঙ্গে পরীক্ষার সঙ্গে সংশ্লিষ্ট দুই শিক্ষককে শাস্তির আওতায় আনা হয়েছে।\nশনিবার বিভাগের একাডেমিক কমিটির সভায় এ সিদ্ধান্ত নেয়া হয়। বিভাগের সভাপতি অধ্যাপক ড. মোছা. ছালমা সুলতানা গণমাধ্যমকে বিষয়টি নিশ্চিত করেছেন।\nজানা গেছে, ওই ঘটনায় সংশ্লিষ্ট পরীক্ষা কমিটির সভাপতিকে অব্যাহতি দেয়া এয়ছে। এছাড়া আগামী এক বছরের জন্য তাকে পরীক্ষা সংক্রান্ত সব কার্যক্রম থেকে বিরত থাকতে বলা হয়েছে। পাশাপাশি সংশ্লিষ্ট কোর্স শিক্ষককে দুই বছরের নিষেধাজ্ঞা দেওয়া হয়েছে।\nবিভাগের সভাপতি অধ্যাপক ড. মোছা. ছালমা সুলতানা বলেন, বিভাগীয় কমিটির সভায় এ সিদ্ধান্ত হয়েছে। পরীক্ষাটি বাতিল করা হয়েছে। একইসঙ্গে সংশ্লিষ্ট পরীক্ষা কমিটিও নতুনভাবে গঠন করা হয়েছে।\nজানা গেছে, গত ১৩ নভেম্বর গণমাধ্যমে ‘ইবির ইংরেজি বিভাগে একই প্রশ্নপত্রে দুই শিক্ষাবর্ষের পরীক্ষা’ শিরোনামে খবর প্রকাশিত হয়। গত ৯ নভেম্বর (২০১৬-১৭) শিক্ষাবর্ষের তৃতীয় বর্ষের ‘এলিজাবেথান অ্যান্ড জ্যাকোবিয়ান ড্রামা’ শীর্ষক ৩০৫ নম্বর কোর্সের পরীক্ষা অনুষ্ঠিত হয়।\nপরীক্ষায় চলতি বছরের প্রশ্নপত্রের আটটি প্রশ্নের মধ্যে আগের বছরের ৬টি প্রশ্নের হুবহু মিল ছিল।গত বছরের প্রশ্নপত্রের সঙ্গে দুইটি নতুন প্রশ্ন সংযোজন করে এ পরীক্ষা গ্রহণ করা হয়ে। এছাড়া প্রশ্নপত্রের ব্যাখ্যা অংশের ৬টি প্রশ্নের মধ্যে গত বছরের পাঁচটি প্রশ্নের মিল রয়েছে। এভাবে একই প্রশ্ন দিয়ে দুই শিক্ষাবর্ষের পরীক্ষা গ্রহণ করায় শুরু হয় আলোচনা-সমালোচনা।\nএ নিয়ে শনিবার ইংরেজি বিভাগের একাডেমিক কমিটির সভায় অধিকাংশ শিক্ষকের মতামতের ভিত্তিতে পরীক্ষাটি বাতিলের সিদ্ধান্ত হয়। পরীক্ষা কমিটির সভাপতি সহযোগী অধ্যাপক ড. মোহাম্মদ আজগর হোসেনকে কমিটি থেকে অব্যাহতি দেয়ার পাশাপাশি এক বছরের জন্য পরীক্ষা সংশ্লিষ্ট কার্যক্রম থেকে বিরত থাকতে বলা হয়।\nএছাড়া ৩০৫ নম্বর কোর্সের শিক্ষক সহকারী অধ্যাপক সাজ্জাদ হোসেন জাহিদকে দুই বছরের জন্য কোর্সটির ক্লাস নেওয়ার বিষয়ে নিষেধাজ্ঞা জারি করা হয়।


মোদীর জাতীয়তাবাদ উগ্রতায় পরিণত হয়েছে, চিনা অ্যাপ নিষিদ্ধ করায় পাল্টা আক্রমণ অভিষেকের! - VedasBD.com\nHome নিউজ রাজ্য সংবাদ মোদীর জাতীয়তাবাদ উগ্রতায় পরিণত হয়েছে, চিনা অ্যাপ নিষিদ্ধ করায় পাল্টা আক্রমণ অভিষেকের!\nমোদীর জাতীয়তাবাদ উগ্রতায় পরিণত হয়েছে, চিনা অ্যাপ নিষিদ্ধ করায় পাল্টা আক্রমণ অভিষেকের!\nচিনকে শিক্ষা দিতে ডিজিটাল সার্জিকাল স্ট্রাইক শুরু করেছে মোদী সরকার। রাতারাতি নিষিদ্ধ করে দেওয়া হয়েছে ৫৯টি চিনা অ্যাপ। তার মধ্যে টিকটক, উইচ্যাট, ক্যামস্ক্যানারের মতো অত্যন্ত জনপ্রিয় অ্যাপও রয়েছে। প্রধানমন্ত্রী নরেন্দ্র মোদীর এই সিদ্ধান্তকে উগ্র জাতিয়তাবাদ বলে আক্রমণ শানিয়েছেন তৃণমূল কংগ্রেেসর যুব সভাপতি অভিষেক বন্দ্যোপাধ্যায়। তৃণমূল কংগ্রেস নেত্রী চিনকে জবাব দেওয়ার ক্ষেত্রে মোদী সরকারের পাশে থাকার বার্তা দিয়েছিলেন। কিন্তু মোদীর এই সিদ্ধান্ত মেনে নিতে পারেননি তৃণমূল।\nসাংসদ সৌগত রায় টুইট করে অভিযোগ করেছেন কারোর ব্যক্তিগত মোবাইল থেকে এভাবে কোনও অ্যাপ বন্ধ করা যায় না। চিনে সার্জিকাল স্ট্রাইক না চালিয়ে মোদী সরকার ডিজিটাল স্ট্রাইক করার চেষ্টা করছেন। এর কোনও অর্থই হয় না। এটা বিজেপির উগ্র জাতীয়তাবাদ ছাড়া আর কিছুই নয় বলে অভিযোগ করেছেন তিনি। চিনকে মোক্ষম শিক্ষা দিতে গতকাল রাতে ৫৯টি চিনা অ্যাপ নিষিদ্ধ করে মোদী সরকার। কেন্দ্রের পক্ষ থেকে নির্দেশিকা জারি করে জানানো হয় এই ৫৯টি চিনা অ্যাপ মোবাইল থেকে ডিলিট করতে হবে দেশবাসীকে।\nতার মধ্যে টিকটক, উইচ্যাট, ক্যাম্প স্ক্যানারের মতো জনপ্রিয় অ্যাপও রয়েছে। ভারতে টিকটক অ্যাপের জনপ্রিয়কা সবচেয়ে বেশি। কেন্দ্রের তরফে অভিযোগ করা হয়েছিল চিন এই সব অ্যাপ থেকে ভারতীয়দের তথ্য চুরি করছে। তৃণমূল যুব কংগ্রেস সভাপতি অভিষেক বন্দ্যোপাধ্যায় টুইটে অভিযোগ করেছেন, কয়েকদিন আগে পর্যন্ত লাদাখ সীমান্তে শহিদদের প্রতি শোকবার্তা এই সব চিনা অ্যাপে শেয়ার করেছিলেন কেন্দ্র। এখন সেই অ্যাপকেই নিষিদ্ধ ঘোষণা করতে চাইছেন তিনি। এটা সরকারের দ্বিচারিতা ছাড়া আর কিছুই নয় বলে টুইটে মোদীকে আক্রমণ করেছেন তিনি। করোনা মোকাবিলায় পিএম কেয়ার্স ফান্ডে একাধিক চিনা সংস্থা থেকে অনুদান গ্রহন করেছেন প্রধানমন্ত্রী নরেন্দ্র মোদী। এমনও অভিযোগ করেছেন অভিষেক বন্দ্যোপাধ্যায়।


স্মৃতির পাতায় গফুর হালী ভাই | Suprobhat Bangladesh\nহোম মতামত উপ-সম্পাদকীয় স্মৃতির পাতায় গফুর হালী ভাই\nস্মৃতির পাতায় গফুর হালী ভাই\nমো. সিরাজুল মোস্তফা »\nচট্টগ্রাম তথা বাংলাদেশের অহংকার, মরমী, মাইজভা-ারী ও আঞ্চলিক গানের কিংবদন্তি গীতিকার, সুরকার ও শিল্পী আবদুল গফুর হালী। ১৯৯০ সাল থেকে তাঁর সাথে আমার হৃদয়ের সম্পর্ক। প্রথমে সেই গল্পটা বলি।\nহযরত শাহসুফী সৈয়দ আহমদুল হক (র.) প্রতিষ্ঠিত আল্লামা রুমী সোসাইটিতে বাংলাদেশের মাসিক আলোচনা সভা ও ছেমা মাহফিল হতো। চট্টগ্রামের বাঘঘোনাস্থ রূহ আফজা কুটিরে সেই মাহফিলে আলোচক হিসাবে উপস্থিত থাকতেন আল্লামা রুমী সোসাইটি বাংলাদেশের প্রতিষ্ঠাতা হযরত শাহসুফী আহমদুল হক (র.), চট্টগ্রাম বিশ্ববিদ্যালয়ের অধ্যাপক, বিশিষ্ট বিজ্ঞানী ড. জামাল নজরুল ইসলাম, এই বিশ্ববিদ্যালয়ের প্রাক্তন ভিসি ড. আর আই চৌধুরী, ইতিহাসবিদ ড. আবদুল করিম, দৈনিক আজাদীর সম্পাদক অধ্যাপক মোহাম্মদ খালেদ, ব্যারিস্টার বজলুস সাত্তার, পিএইচপি ফ্যামিলির চেয়ারম্যান আলহাজ সুফী মোহাম্মদ মিজানুর রহমানসহ সমাজের বিশিষ্ট ব্যক্তিরা। সেই সময় আমি ছিলাম আল্লামা রুমী সোসাইটির সাংস্কৃতিক সম্পাদক। সেই অনুষ্ঠানে উপস্থিত থাকার সুবাদে আমার মাধ্যমে প্রথম সুফী মিজান সাহেবের সাথে গফুর হালী ভাইয়ের একটা সুসম্পর্ক গড়ে ওঠে। পরবর্তীতে আন্তরিক ও পারিবারিক সম্পর্কে পৌঁছে যায়।\nগফুর হালী ভাইয়ের গ্রামের বাড়ি পটিয়ার রশিদাবাদে আর আমার বাড়ি চন্দনাইশের মোহাম্মদপুর গ্রামে। দুটি গ্রাম পাশাপাশি এবং একই এলাকার বাসিন্দা হওয়ায় তাঁর সাথে আমার গভীর সম্পর্ক গড়ে ওঠে। পরবর্তীতে সেই সম্পর্ক আরো গভীর হওয়ার কারণ ছিল দুইজন একই তরিকার অনুসারী হওয়ার কারণে। তাঁর পীর ছিলেন গাউছুল আজম মাইজভা-ারী হযরত শাহসুফী সৈয়দ গোলামুর রহমান (র.) বাবাজান কেবলার ছোট শাহজাদা পীরে তরিকত হযরত শাহসুফী সৈয়দ শফিউল বশর (র.) মাইজভা-ারী হুজুর। আর আমার পীর ছিলেন বাবাজান কেবল কাবার খলিফা শাহসুফী সৈয়দ আবদুছ ছালাম ঈছাপুরী (র.)। গফুর ভাই প্রায় সময় আমাকে ম্যানেজার বলে ডাকতেন, তিনি মাঝে মাঝে বলতেন, ‘অ ভাই মোস্তফা সাব, ভা-ারী ভা-ারী হই হই জীবন কাডাইলাম, ভা-ারীয়ে কবুল গইল্য কি না হইত ন পাইল্যাম’। আমি বলতাম, গফুর ভাই আপনার কোন চিন্তা নেই, ভা-ারী আপনাকে অবশ্যই কবুল করবেন।\n২০০৪ সালের কোনো একদিন গফুর ভাই আমাকে হঠাৎ ফোন করে মোমিন রোডের একটি গান রেকর্ডিং স্টুডিওতে যেতে বলেন। সেখানে যাওয়ার পর আমাকে জিজ্ঞাসা করেন আমার সাথে গানের ডায়েরি আছে কিনা। আমি হ্যাঁ বলার পর তিনি বলেন, ‘আমার ইচ্ছে আপনাকে দিয়ে কয়েকটি গান রেকর্ডিং করব।’ আমি বললাম, আমার তো এখন কোন প্রস্তুতি নেই। তখন তিনি বললেন, ‘কোনো প্রস্তুতির দরকার নেই, আপনি শুরু করেন’। সেই মুহূর্তে গফুর হালী ভাইয়ের অনুপ্রেরণায় আমি একসাথে ৮টি গান রেকর্ড করি, যা আমার জীবনে অমূল্য স্মৃতি হয়ে আছে।\nসুফী মিজান সাহেবের তৃতীয় সন্তান, পিএইচপি ফ্যামিলির ব্যবস্থাপনা পরিচালক প্রকৌশলী মোহাম্মদ আনোয়ারুল হক চৌধুরী (প্রকাশ আনু শাহ) যাকে নামের সাথে শাহ্ উপাধি দিয়েছিলেন সৈয়দ আহমদুল হক, সেই আনু ফকির গফুর হালী জ্ঞানের গভীরতা দেখে তাঁর ভক্ত হয়ে যান এবং গফুর হালীর সৃষ্টিকর্মকে ধরে রাখার জন্য এবং পরবর্তী প্রজন্ম সেই গান সম্পর্কে বিশদ জানতে পারে সে জন্য গফুর হালীর গান ও নাটক নিয়ে স্বরলিপিসহ তিনটি গীতিকাব্য ‘সুরের বন্ধন’ ও ‘চাটগাঁইয়া নাটকসমগ্র’ সম্পাদনা করেছেন সাংবাদিক নাসির উদ্দিন হায়দার এবং গীতিকাব্য ‘শিকড়’ সম্পাদনা করেছেন মোহাম্মদ আলী হোসেন সোহাগ। আর মোহাম্মদ মহসিন সম্পাদিত ‘দিওয়ানে মাইজভা-ারী’। এসব বই চাটগাঁইয়া গানের ইতিহাসে একটা মাইলফলক বলে বিবেচিত হচ্ছে।\nগফুর ভাই সবসময় বলতেন, ‘পিএইচপি ফ্যামিলির চেয়ারম্যান সুফী মিজান সাহেব, তার ছেলেরা বিশেষ করে আনোয়ারুল হক না থাকলে হয়তো আমার জীবনের সকল কর্ম ও সাধনা বৃথা যেত’। তিনি আরো বলতেন, ‘মোস্তফা ভাই, আপনি বিশ্বাস করুন পিএইচপি পরিবার আমার জন্য সবরকম সাহায্যের হাত বাড়িয়ে না দিলে আমার সঙ্গীত-সাধনা কঠিন হতো। আমার ভা-ারী দয়া করে তাদেরকে উসিলা করে দিয়েছেন’। গফুর হালী তার আর একজন দরদীর কথা সবসময় বলতেন, তিনি হলেন সাংবাদিক নাসির উদ্দিন হায়দার।\nগফুর হালী বলতেন, তার দুটি সত্তা আছে। একটি হলো মাইজভা-ার আর অন্যটি হলো তাঁর গান। তাঁর গান সমূহ উপলব্ধি করলেই তাঁর সংগীত সাধনার স্বরূপ সম্পর্কে বোঝা যায়। তিনি গানের মাধ্যমে ¯্রষ্টার তালাশ করতেন। সৈয়দ আহমদুল হক আবদুল গফুর হালীকে লালন ফকির ও রমেশ শীলের সাথে তুলনা করতেন। আবদুল গফুর হালী চট্টগ্রামের আঞ্চলিক গানে বিশেষ অবদান রেখেছেন। তিনি সহ¯্রাধিক আঞ্চলিক গান রচনা করেছেন, তার গান গেয়ে দেশজোড়া খ্যাতি পেয়েছেন শেফালী ঘোষ, শ্যামসুন্দর বৈষ্ণব, কল্যাণী ঘোষ, শিমুল শীল ও নয়ন শীলের মতো শিল্পী। কবিয়াল রমেশ শীল, আস্কর আলী প-িতসহ চট্টগ্রামের কালজয়ী শিল্পীদের গানগুলো সংগ্রহ করে বিভিন্ন শিল্পীর মাধ্যমে নতুন প্রজন্মের কাছে তুলে ধরেছেন, এটা তার অনন্য কৃতিত্ব।\nগফুর হালীর গান নিয়ে এখন আন্তর্জাতিক পর্যায়ে গবেষণা হচ্ছে-এটা সহজ কথা নয়। অথচ গফুর হালীর মতো একজন গুণির কদর আমরা করতে পারিনি, জীবদ্দশায় তাঁর যোগ্য মূল্যায়ন হয়নি। গফুর হালীর আসল দরদী ছিলেন সুফী মিজান সাহেব, তিনি গফুর হালীর মনের অবস্থা বুঝেন, যে কারণে মৃত্যুর আগ মুহূর্ত পর্যন্ত সুফী সাহেব তাঁর পাশে ছিলেন। গফুর হালীর শেষ ইচ্ছে পূরণের জন্য তাঁকে হেলিকপ্টারে করে মাইজভা-ার দরবারে নিয়ে গেছেন আনোয়ারুল হক। শুধু তাই নয়, গফুর হালীর জীবনের শেষ ইচ্ছে মাইজভা-ার দরবার জেয়ারত, বাবাজান কেবলার রওজার সামনে মাটিতে ধুলি ধূসরিত হওয়ার যে বাসনা, সেভাবেই তার নামাজে জানাজার ব্যবস্থা করা হয়। জানাজায় ইমামতি করেন শাহসুফী সৈয়দ শফিউল বশর মাইজভা-ারীর (র.) ছোট শাহজাদা সৈয়দ ডা. দিদারুল হকসহ অন্যান্য আওলাদ ও হাজার হাজার আশেক ভক্তবৃন্দ।\nআমার মনে পড়ে, অন্তিম দিনে গফুর হালী ভাই বারবার তাঁর শেষ বই ‘দিওয়ানে মাইজভা-ারী’ নড়াচড়া করছিলেন, ইশারাতে আমাকে কী যেন বোঝাতে চাইছিলেন, হাতের আঙ্গুল দিয়ে বইটাতে কী যেন লিখেছিলেন। কিন্তু আমি কিছুই বুঝতে পারছি না। পরে সাংবাদিক নাসির হায়দার আমাকে বললো, ‘কাকু, গফুর হালী চাচা সুস্থ থাকতে আমাকে বলেছিলেন, ‘দিওয়ানে মাইজভা-ারী’ বইয়ে যেন আপনার একটা লেখা নেওয়া হয়। সেটাই এখন তিনি আপনাকে বুঝাতে চাইছেন’। আমি অবাক হয়ে নাসির কাকুর দিকে তাকিয়ে রইলাম আর ভাবলাম এটাই ভা-ারীর নিদর্শন, না হয় আমার মতো একজন মুর্খ মানুষকে কেন তাঁর মহামূল্যবান বইয়ে তাও তাঁর জীবনের শেষ বই, সেখানে লেখা দিতে বলবেন।\nসুফী মিজান ভাই গফুর হালীর কেমন দরদী ছিলেন সেটা বোঝা যায় তাঁর মৃত্যুল আগের দিনের ঘটনায়। ২০১৬ সালের ২০ ডিসেম্বর বিকালে মাউন্ট হাসপাতালে তখন নির্বাক গফুর হালী। পৃথিবীতে তার সবচেয়ে কাছের যে মানুষ সেই সুফী মিজানকে দেখতে চাইলেন গফুর হালী। সুফী সাহেব তখন শহরের আরেক প্রান্তে ছিলেন। গফুর ভাইয়ের ইচ্ছের কথা শুনে ছুটে আসলেন সুফী মিজান, তাঁর ছেলে মোহাম্মদ মহসিন ও আনোয়ারুল হক। সুফী মিজান সাহেবের কণ্ঠ শোনার পর সাথে সাথে চোখ খুললেন গফুর হালী, সুফী মিজানের বুকে ঝাঁপিয়ে পড়লেন। অনেকক্ষণ বুকে ধরে রাখলেন প্রিয় মানুষকে। চোখের পানিতে বুক ভেসে যাচ্ছে গফুর হালীর, কথা বলতে চান, কিন্তু পারলেন না। ইশারায় খাতাÑকলম আনতে বলেন। সেখানে তিনি তাঁর জীবনের শেষ কথাটি লিখলেন। সেটা তাঁর পরম বন্ধু সুফী মিজান সাহেব সম্পর্কে। সুফী মিজান সম্পর্কে গফুর হালীর জীবনের শেষ যে কথা সেটা এখানে উল্লেখ করার সুযোগ নেই, কারণ এটা তাসওয়াফ জগতের কথা।\nআমার মনে পড়ে, সেদিন ডাক্তার মামুন গফুর ভাইকে অনেক ডাকাডাকি করলেন, একটু কথা বলানোর জন্য, কিন্তু পারলেন না। ওই সময় আমি বললাম, ‘গফুর ভাই অনরলাই আর উগ্যা ভাবি চাইয়ুমনি? একই কথার প্রতিধ্বনি করলেন সুফী মিজান ভাইও, এই কথা বলার সাথে সাথে হেসে উঠলেন গফুর হালী। কী প্রাণখোলা হাসি! এটাই ছিল গফুর হালীর শেষ হাসি। মধুরতম হাসি দিয়ে পরদিন ভোর রাতে তিনি বিদায় নিলেন, চিরবিদায়। আমাদের এত ভালোবাসা, হৃদয়ের বন্ধন তিনি ছিন্ন করলেন। আমার মনে তুফান তুলল গফুর হালী ভাইয়ের সেই গান।\nআমাদের সবার প্রিয় গফুর হালী ভাই ২০১৬ সালের ২১ ডিসেম্বর ভোর বেলা সবাইকে ছেড়ে চলে গেলেন, না ফেরার দেশে। রেখে গেলেন কিছু স্মৃতি আর কিছু কর্ম। দোয়া করি পরম করুণাময় দয়াল আল্লাহ তাঁকে বেহেস্তের আলা মোকাম দান করুন আমীন।\nএতদিনে বুঝিত পাইল্যাম\nআঁর লাই বলি তোর নাই আদর\nওরে হাতর উয়র হাত্তান রাখি হঅলি\nন ভুলিবি আঁরে জনমভর॥\nলেখক : সভাপতি,\nমাইজভা-ারী মরম গোষ্ঠী ও\nউপ-ব্যবস্থাপনা পরিচালক, পিপলস্ ইন্স্যুরেন্স কোম্পানি লিমিটেড\nপূর্ববর্তী নিবন্ধটিকা দান ব্যবস্থাপনা প্রক্রিয়া শুরু : জটিলতা, অনিয়ম পরিহার করা চাই\nপরবর্তী নিবন্ধমহানগর জাতীয় পার্টির আলোচনা সভা


পেপটিক আলসারের সহজ চিকিৎসা\nগ্যাষ্ট্রিক বা আলসার নামটির সঙ্গে পরিচিত নন এমন লোক খুঁজে বের করা হয়ত খুব কঠিন হবে। সাধারণত লোকজন গ্যাষ্ট্রিক বা আলসার বলতে যা বুঝিয়ে থাকেন আমরা চিকিৎসা বিজ্ঞানের ভাষায় একে বলি পেপটিক আলসার।\nপেপটিক আলসার যে শুধু পাকস্হলীতেই হয়ে থাকে, তা কিন্তু নয় বরং এটি পৌষ্টিকতন্ত্রের যে কোনো অংশেই হতে পারে। সাধারণত পৌষ্টিকতন্ত্রের যে যে অংশে পেপটিক আলসার দেখা যায় সেগুলো হচ্ছে-\n১. অন্ননালীর নিচের প্রান্ত\n৩. ডিওডেনামের বা ক্ষুদ্রান্ত্রের প্রথম অংশ এবং\n৪. পৌষ্টিকতন্ত্রের অপারেশনের পর যে অংশে জোড়া লাগানো হয় সে অংশে। পশ্চিমা দেশগুলোর তুলনায় উন্নয়নশীল দেশ তথা আমাদের এ উপমহাদেশে এ রোগীর সংখ্যা খুবই বেশি। ধনীদের চেয়ে গরিব লোকের মধ্যে এ রোগ বেশি দেখা দেয়। তবে নারী-পুরুষ প্রায় সমানভাবে এ রোগে আক্রান্ত হতে পারেন।\nযেসব কারণে পেপটিক আলসার হতে পারে-\nবংশগতঃ কারো নিকটতম আত্মীয়স্বজন যেমনঃ মা, বাবা, চাচা, মামা, খালা ও ফুফু যদি এ রোগে ভুগে থাকেন তবে তাদের পেপটিক আলসার হওয়ার ঝুঁকি বেশি থাকে। যাদের রক্তের গ্রুপ ‘ও’ তাদের মধ্যে এ রোগের প্রবণতা বেশি।\nরোগ-জীবাণুঃ হেলিকো বেক্টার পাইলোরি নামক একপ্রকার অণুজীব এ রোগের জন্য বহুলাংশে দায়ী।\nওষুধঃ যেসব ওষুধ সেবনে পেপটিক আলসার হতে পারে তার মধ্যে ব্যথানাশক ওষুধ বা ঘ ঝঅওউঝ বিশেষভাবে উল্লেখযোগ্য।\nধুমপানঃ ধুমপায়ীদের মধ্যে এ রোগের প্রবণতা বেশি।\nএছাড়াও কারো পৌষ্টিকতন্ত্র থেকে যদি বেশি পরিমাণে এসিড এবং প্রোটিন পরিপাককারী এক ধরনের এনজাইম যা পেপসিন নামে পরিচিত তা নিঃসৃত হতে থাকে এবং জন্মগতভাবেই পৌষ্টিকতন্ত্রের গঠনগত কাঠামো দুর্বল থাকে তাহলেও পেপটিক আলসার হতে পারে।\nতবে সাধারণত যে কথাটা প্রচলিত ভাজা-পোড়া কিংবা ঝালজাতীয় খাবার খেলে পেপটিক আলসার হয় এর কোনো সুনির্দিষ্ট প্রমাণ চিকিৎসা বিজ্ঞানে মেলেনি। তবে যারা নিয়মিত আহার গ্রহণ করেন না কিংবা দীর্ঘ সময় উপোষ থাকেন তাদের মধ্যে পেপটিক আলসার দেখা দিতে পারে।\nপেটে ব্যথাঃ সাধারণত পেটের উপরিভাগের মাঝখানে বক্ষ পিঞ্জরের ঠিক নিচে পেপটিক আলসারের ব্যথা অনুভব হয়। তবে কখনো কখনো ব্যথাটা পেছনের দিকেও যেতে পারে।\nক্ষুধার্ত থাকলে ব্যথাঃ এ জাতীয় রোগী ক্ষুধার্ত হলেই প্রচন্ড ব্যথা অনুভব করে এবং খাবার খেলে সঙ্গে সঙ্গে ব্যথা কমে যায়।\nরাতে ব্যথাঃ অনেক সময় রাতের বেলা পেটে ব্যথার কারণে রোগী ঘুম থেকে জেগে ওঠে কিছু খেলে ব্যথা কমে যায় এবং রোগী আবার ঘুমিয়ে পড়ে।\nমাঝে মধ্যে ব্যথাঃ পেপটিক আলসারের ব্যথা সাধারণত সব সময় থাকে না, একাধারে ব্যথাটা কয়েক সপ্তাহ চলতে থাকে, তারপর রোগী সম্পুর্ণরুপে ভালো হয়ে যায়। এ অবস্হা কয়েক মাস থাকে তারপর আবার কয়েক সপ্তাহ ধরে ঠিক আগের মতো ব্যথা অনুভব হয়।\nব্যথা কমেঃ পেপটিক আলসার ব্যথা সাধারণত দুধ, এন্টাসিড খাবার খেলে কিংবা বমি করলে অথবা ঢেকুর তুললে ব্যথা কমে।\nএছাড়াও পেপটিক আলসারের রোগীদের মধ্যে বুকজ্বালা, অরুচি, বমি বমি ভাব, ক্ষুধা মন্দা কিংবা হঠাৎ করে রক্ত বমি অথবা পেটে প্রচন্ড ব্যথা অনুভব হতে পারে।\nশৃংখলাঃ পেপটিক আলসারে আক্রান্ত রোগীদের অবশ্যই ধুমপান বন্ধ করতে হবে। ব্যথানাশক ওষুধ অর্থাৎ এসপ্রিনজাতীয় ওষুধ সেবন থেকে যথাসম্ভব বিরত থাকতে হবে এবং নিয়মিত খাবার গ্রহণ করতে হবে।\nওষুধঃ পেপটিক আলসারের রোগীরা সাধারণত এন্টাসিড, রেনিটিডিন, ফেমোটিডিন, ওমিপ্রাজল, লেনসো প্রাজল, পেনটো প্রাজল জাতীয় ওষুধ সেবনে উপকৃত হন।\nঅপারেশনঃ পেপটিক আলসারের ক্ষেত্রে অপারেশন সাধারণত জরুরি নয়। তবে দীর্ঘমেয়াদি ওষুধ সেবনের পরও যদি রোগী ভালো না হন, কিছু খেলে যদি বমি হয়ে যায় অর্থাৎ পৌষ্টিক নালীর কোনো অংশ যদি সরু হয়ে যায়। সেক্ষেত্রে অপারেশন করে রোগী উপকৃত হতে পারেন।\nসময়মত পেপটিক আলসারের চিকিৎসা না করলে রোগীর নিম্নলিখিত সমস্যাগুলো দেখা দিতে পারে। যেমনঃ\n১. পাকস্হলী ফুটা হয়ে যেতে পারে\n২. রক্ত বমি হতে পারে\n৩. কালো পায়খানা হতে পারে\n৪. রক্ত শুন্যতা হতে পারে\n৫. ক্যাসার হতে পারে (কদাচিৎ) এবং\n৬. পৌষ্টিক নালীর পথ সরু হয়ে যেতে পারে এবং রোগীর বার বার বমি হতে পারে।\nকাজেই যারা দীর্ঘমেয়াদি পেপটিক আলসারে ভুগছেন তাদের উচিত চিকিৎসকের শরণাপন্ন হওয়া। পেপটিক আলসারজনিত জটিলতা আগে থেকেই শনাক্ত করা এবং সে অনুযায়ী চিকিৎসা নেয়া, প্রয়োজনে অপারেশনের মাধ্যমে চিকিৎসা নিয়ে দীর্ঘমেয়াদি সমস্যা ধরে না রেখে সুস্হ-সুন্দর স্বাভাবিক জীবনযাপন করা।\nচেয়ারম্যানঃ কলোরেকটাল সার্জারি বিভাগ\nদৈনিক আমারদেশ, ২৪ ডিসেম্বর ২০০৭


আপডেট: ১৪২৮ ঘণ্টা, মে ৩১, ২০২০\nঢাকা: ২০২০ সালের এসএসসি পরীক্ষায় কারিগরি শিক্ষা বোর্ডে পাসের হার ৭২ দশমিক ৭০ শতাংশ। সারা দেশে এবার এসএসসিতে পাসের হার ৮২ দশমিক ৮৭ শতাংশ।\nরোববার (৩১ মে) সেগুনবাগিচায় আন্তর্জাতিক মাতৃভাষা ইনস্টিটিউটে সংবাদ সম্মেলনে এ তথ্য জানান শিক্ষামন্ত্রী ডা. দীপু মনি। এদিন সকাল সাড়ে ১০টায় গণভবনে প্রধানমন্ত্রী শেখ হাসিনার কাছে এবারের এসএসসি ও সমমানের পরীক্ষার ফলাফলের অনুলিপি তুলে দেওয়া হয়।\nশিক্ষামন্ত্রী জানান, কারিগরি শিক্ষা বোর্ডে এবছর পরীক্ষার্থী ছিল ১ লাখ ৩১ হাজার ৯০৫ জন। এর মধ্যে উত্তীর্ণ হয়েছে ৯৫ হাজার ৮৯৫ জন। মোট পাসের হার ৭২ দশমিক ৭০ শতাংশ। গত বছর পরীক্ষার্থী সংখ্যা ছিল ১ লাখ ২৬ হাজার ৩৮৩। এর মধ্যে পাস করেছে ৯১ হাজার ২৯৮ জন। গত বছর মোট পাসের হার ছিল ৭২ দশমিক ২৪ শতাংশ৷ সে তুলনায় এবার পাসের হার বেড়েছে।\nঅন্য বোর্ডের মধ্যে ঢাকা বোর্ডে পাসের হার ৮২.৩৪ শতাংশ, দিনাজপুর বোর্ডে ৮২.৭৩ শতাংশ, চট্টগ্রাম বোর্ডে ৮৪.৭৫ শর্তাংশ, যশোর বোর্ডে ৮৭ দশমিক ৩১ শতাংশ, রাজশাহী বোর্ডে ৯০. ৩৭ শতাংশ, বরিশাল বোর্ডে ৭৯ দশমিক ৭০ শতাংশ, কুমিল্লা বোর্ডে ৮৫ দশমিক ২২ শতাংশ, সিলেট বোর্ডে পাসের হার ৭৮ দশমিক ৭৯ শতাংশ, ময়মনসিংহ বোর্ডে ৮০ দশমিক ১৩ শতাংশ এবং মাদ্রাসা শিক্ষা বোর্ডে পাসের হার ৮২ দশমিক ৫১ শতাংশ।\nএ বছরের এসএসসি পরীক্ষা শুরু হয় ৩ ফেব্রুয়ারি এবং শেষ হয় ২৭ ফেব্রুয়ারি। ২৯ ফেব্রুয়ারি থেকে ৫ মার্চের মধ্যে ব্যবহারিক পরীক্ষা অনুষ্ঠিত হয়। দেশের ১১টি শিক্ষা বোর্ডের আওতায় এবারের এসএসসি পরীক্ষায় ৩ হাজার ৫১২টি কেন্দ্রে মোট ২০ লাখ ২৮ হাজার ৮৮৪ পরীক্ষার্থী অংশ নেয়। এর মধ্যে মাদ্রাসা বোর্ডের দাখিল পরীক্ষায় অংশ নেয় ২ লাখ ৮১ হাজার ২৫৪ জন। ছাত্রী অংশ নেয় ১ লাখ ৪৭ হাজার ১১৬ জন, যা ছাত্রের তুলনায় ১২ হাজার ৯৭৮ জন বেশি। এছাড়া, কারিগরি শিক্ষা বোর্ডের এসএসসি ভোকেশনাল পরীক্ষায় ১ লাখ ৩১ হাজার ২৮৫ জন শিক্ষার্থী অংশ নিয়েছে।\nবাংলাদেশ সময়: ১৪২৮ ঘণ্টা, মে ৩১, ২০২০


বন্ধুত্বের সম্পর্ক গঠনে ইসলামের দিক-নির্দেশনা | SalamWebToday\nবন্ধুত্বের সম্পর্ক গঠনে ইসলামের দিক-নির্দেশনা\nপুরুষ ০৪ ফেব্রু. ২০২১\n© Abdul Rahim | Dreamstime.com\nমানুষের কর্ম, চিন্তা-চেতনা ও দৃষ্টিভঙ্গি প্রভাবিত হয় বন্ধুত্বের কল্যাণে। এ কারণে কাদের সঙ্গে বন্ধুত্ব করতে হবে এবং কাদেরকে বর্জন করে চলতে হবে সে ব্যাপারে ইসলামে সুস্পষ্ট দিকনির্দেশনা দেওয়া হয়েছে।\n“ঈমানদাররা একে অপরের বন্ধু। তারা উত্তম কথা শিক্ষা দেয় এবং মন্দ কার্যাদি থেকে বিরত রাখে। সালাত প্রতিষ্ঠা করে, যাকাত আদায় করে এবং আল্লাহ ও তাঁর রাসূলের নির্দেশ অনুযায়ী জীবনযাপন করে। তাদের ওপর আল্লাহ তা’আলা অনুগ্রহ করবেন। নিশ্চয় আল্লাহ পরাক্রমশালী, সুকৌশলী।” (আল কুরআন-৯:৭১)\nবন্ধুত্বের প্রভাব যে কতটা সুদূরপ্রসারী তা রাসুল সাল্লাল্লাহু আ’লাইহি ওয়া সাল্লামের হাদিস থেকেও জানা যায়। তিনি বলেছেন, “বন্ধু তার আপন সহচরকেও নিজের ধর্মে ও নিজের আকিদা বিশ্বাসের দিকে নিয়ে আসে।” তাই উত্তম বন্ধুর গুরুত্ব অপরিসীম। এ প্রসঙ্গে নবীজী সাল্লাল্লাহু আ’লাইহি ওয়া সাল্লাম বলেছেন, “একাকী নিঃসঙ্গতার চেয়ে ভালো বন্ধু উত্তম আর নিঃসঙ্গতা মন্দ বন্ধুর চেয়ে উত্তম।” এর অর্থ হল- ভাল এবং যথার্থ বন্ধু যদি নাও থাকে তাহলেও তা একজন মন্দ ও অযোগ্য বন্ধু থাকার চেয়ে ভাল।\nবন্ধুত্বের সঙ্গী নির্বাচনে ইসলামের দৃষ্টিভঙ্গি\nনবী করীম সাল্লাল্লাহু আ’লাইহি ওয়া সাল্লাম বলেছেন, “মুমিন ব্যক্তির সঙ্গে বন্ধুত্বের সম্পর্ক মজবুত করো। এবং তোমার পানাহারে তাকেই শরীক করো।” এখানে শুধুমাত্র মুমিন ব্যক্তিদের সঙ্গে বন্ধুত্ব করার কথা বলা হয়েছে। তাহলে মুমিন ছাড়া কি আর কাউকে বন্ধু বানানো যাবে না? এ প্রশ্নের উত্তর স্বয়ং আল্লাহই দিয়েছেন। তিনি বলেন,\n“হে ঈমানদারগণ, তোমরা ঈমানদারদেরকে বাদ দিয়ে কোনো কাফেরকে নিজেদের অন্তরঙ্গ বন্ধুরূপে গ্রহণ করো না।” (আল কুরআন-৪:১৪৪)\nঅন্য এক আয়াতে আল্লাহ তা’আলা বলেন,\n“ঈমানদার ব্যক্তিরা কখনো ঈমানদারদের বদলে কোনো কাফেরকে বন্ধু বানাবে না। যদি তোমাদের কেউ তা করে, তবে আল্লাহর সঙ্গে তার কোনোই সম্পর্ক থাকবে না।” (আল কুরয়ান-৩:২৮)\nএ আয়াতসমূহ দ্বারা এটি সুস্পষ্ট যে, এমন ব্যক্তিদেরকেই আমরা বন্ধু হিসাবে গ্রহণ করব যারা মুমিন, ধর্মপ্রাণ, সত্যবাদী, সদাচারী, সৎকাজে অভ্যস্ত এবং নীতিবান।\nহাদিসে বলা হয়েছে, “মানুষ তার বন্ধুর আদর্শে গড়ে ওঠে। সুতরাং বন্ধু নির্বাচনের সময় খেয়াল করা উচিত যে, সে কাকে বন্ধু বানাচ্ছে।” কুরআন-সুন্নাহর দ্যর্থহীন বক্তব্যের মাধ্যমে স্পষ্ট হল যে, সব ধরনের মানুষের সাথে বন্ধুত্ব করাকে ইসলাম কখনই সমর্থন করে না।\nরাসূল সাল্লাল্লাহু আ’লাইহি ওয়া সাল্লাম তো আরও বলেছেন,\n“দুনিয়াতে যার সঙ্গে বন্ধুত্ব ও ভালোবাসা রয়েছে, আখিরাতেও তার সঙ্গেই তার হাশর হবে।”\nএজন্য বন্ধু নির্বাচনের আগে তাকে পরীক্ষা করে নেওয়া জরুরি।\n৩টি গুণ দেখে বন্ধু নির্বাচন করতে হবে। গুণ তিনটি হল\n১) বন্ধুকে হতে হবে জ্ঞানী ও বিচক্ষণ\n২) বন্ধুর চরিত্র হতে হবে মাধুর্যময় ও সুন্দর\n৩) বন্ধুকে হতে হবে নেককার ও পূণ্যবান\nঅপরদিকে কাদের সঙ্গে বন্ধুত্ব করা যাবে না সে সম্পর্কেও রয়েছে ইসলামের দিক নির্দেশনা। পাঁচ ব্যক্তিকে বন্ধু বানানো যাবে না-\n১) মিথ্যাবাদী, ২) নির্বোধ, ৩) কৃপণ, ৪) কাপুরুষ এবং ৫) গুনাহে অভ্যস্ত ফাসেক ব্যক্তি\nবন্ধুর হক সম্পর্কে ইসলামের নির্দেশনা\nযার সঙ্গে বন্ধুত্ব করবে তার আকীদা-আমল, লেনদেন, আখলাক, আচার-ব্যবহার উত্তমরুপে আগে থেকেই যাচাই করে নিতে হবে। যদি তার মধ্য উক্ত বিষয়গুলোর পাওয়া যায় তাহলে তার সঙ্গে বন্ধুত্ব করা যায়। নতুবা তার থেকে দূরে থাকাটাই বাঞ্ছনীয়। হাদীসে অসৎ সঙ্গ থেকে বেঁচে থাকার জোর তাগিদ এসেছে। অভিজ্ঞতা ও প্রত্যক্ষ দর্শন থেকেও এর প্রভূত ক্ষতিসমূহ উপলদ্ধি করা যায়। উপযুক্ত মানুষ পেলে বন্ধুত্ব করতে কোনো বাধা ইসলামে নেই, বরং সত্যিকারের বন্ধুত্বের অনুভূতি বড়ই সুখকর এবং উপকারী।\nইসলামে বন্ধুর হক সম্পর্কে সুস্পষ্ট দিক-নির্দেশনা রয়েছে। কুরআন-সুন্নাহর আলোকে নিম্নে কয়েকটি আলোচিত হল\nতার প্রয়োজনে নিজের জান-মাল তার জন্য উৎসর্গ করতেও কৃপণতা করা যাবে না। রাসূল সাল্লাল্লাহু আ’লাইহি ওয়া সাল্লাম বলেছেন, “যে ব্যক্তি তার ভাইয়ের প্রয়োজন পূরণ করবে আল্লাহও তার প্রয়োজন পূরণ করে দেবেন। যে ব্যক্তি তার মুসলমান ভাইয়ের কোনো বিপদ দূর করে দেবে আল্লাহ তা’আলা কিয়ামতের দিনে ঐ সাহায্যকারীর বিপদ দূর করে দিবেন।” (বুখারী, মুসলিম)\nমনের ইচ্ছার বিরুদ্ধে কোনো কাজ তার থেকে প্রকাশ পেলে তা ক্ষমা সুন্দর দৃষ্টিতে দেখতে হবে। ঘটনাক্রমে মনোমালিন্য হয়ে দিলে তৎক্ষনাৎ সর্ম্পক ঠিক করে নিতে হবে। সাধারণ বিষয়কে দীর্ঘায়িত করা যাবে না।\nবন্ধুর সংশোধন ও প্রশিক্ষণ কাজে কখনো অলসতা করা যাবে না। নিজের বন্ধুদের মধ্যে কোনো অভ্যাস তৈরী করতে দেওয়া যাবে না যা তার সংশোধনের পথে প্রতিবন্ধকতা হয়ে দাঁড়ায় (যেমন-আত্মতুষ্টি, অহংকার ইত্যাদি)। বন্ধুদেরকেও সর্বদা তাদের ভুলত্রুটিসমূহ স্বীকার করে নেওয়ার জন্য উৎসাহ দিতে হবে।\nতারাই মূলত প্রকৃত বন্ধু যারা সচেতন দৃষ্টিতে একে অপরের প্রতি খেয়াল রাখে। রাসূল সাল্লাল্লাহু আ’লাইহি ওয়া সাল্লাম এ প্রসঙ্গে বলেছেন, “তোমরা প্রত্যেকেই তোমাদের আপন ভাইদের জন্য আয়না স্বরূপ। সুতরাং সে যদি তার ভাইয়ের মধ্যে মন্দ কোনোকিছু দেখে তবে তা তার থেকে দূর করে দিবে।” (তিরমিযি)\nবন্ধুর কল্যাণ কামনায় কখনও ত্রুটি করা যাবে না। বন্ধুর পরামর্শগুলোকেও আন্তরিকভাবে শ্রবণ করতে হবে। এবং বাস্তবায়নযোগ্য হলে তা গ্রহণও করতে হবে। বন্ধুর জন্য নিজেও দু’আ করবে এবং বন্ধুর নিকটও দু’আর আবেদন জানাবে। এছাড়া বন্ধুর সাথে হাদিয়া আদান-প্রদান করবে।\nএভাবে ইসলাম সুন্দর বন্ধুত্বের সম্পর্ক গঠনে সুস্পষ্ট দিকনির্দেশনা প্রদান করেছে।\nবিবাহ Contributor ০৩ মার্চ বর্তমান সমাজে বিবাহ বিচ্ছেদের প্রধান ১০টি কারণ\nসমাজ Contributor ২৭ ফেব্রু. অল্প বয়সে বিয়ে করবেন নাকি বেশি বয়সে? (২য় পর্ব)


মানুষ সৃষ্টির উদ্দেশ্য | JonotarSomoy.Com\nআল্লাহতায়ালা নিজ অনুগ্রহে মানুষ সৃষ্টি করে দুনিয়াতে পাঠিয়েছেন। দুনিয়াতে মানুষের আগমন ও জীবনের লক্ষ্য হলো আল্লাহতায়ালার বিধি-বিধানের বাস্তবায়ন তথা তাঁর ইবাদত-বন্দেগি করা। আল্লাহতায়ালা কোরআনে মানুষ সৃষ্টির লক্ষ্য ও উদ্দেশ্য সুষ্পষ্ট ভাষায় তুলে ধরেছেন,‘আমি জিন ও মানবজাতিকে শুধুমাত্র আমার ইবাদত ছাড়া অন্য কোনো উদ্দেশ্যে সৃষ্টি করিনি।’ অর্থাৎ ইবাদতের জন্যই সৃষ্টি করেছি। (সুরা যারিয়াত, আয়াত-৫৬)\nসুরা যারিয়াতের এ আয়াতে উঠে এসেছে মানুষ সৃষ্টির উদ্দেশ্য কী? আর ইবাদতই বা কী?\nমানুষ সৃষ্টির উদ্দেশ্য হলো আল্লাহতায়ালার ইবাদত-বন্দেগি করা। আর ইবাদত হলো আল্লাহ ও তাঁর রাসুলের নির্দেশিত পথে ও মতে জীবন পরিচালনা করা। আল্লাহ নির্দেশিত পথে জীবন পরিচালনাই হলো মানুষ সৃষ্টির উদ্দেশ্য। আর নির্দেশ পালনের আমল হলো ইবাদত। মানুষ যখন কোরআন-সুন্নাহর নির্দেশ পালন করে ইবাদত করতে ব্যর্থ হয়; বুঝতে হবে আল্লাহর বান্দা হিসেবে দুনিয়াতে প্রতিটি মানুষের সৃষ্টির উদ্দেশ্যই তখন ব্যর্থ। ‘ইবাদত’ শব্দটি ‘আবদ’ শব্দ হতে এসেছে। আর ‘আব‌দ’ অর্থ হলো দাস বা গোলাম। সুতরাং ‘লিয়াবুদুন তথা ইবাদত’ মানে হলো-আল্লাহর গোলামি বা বন্দেগি করা। আর দুনিয়াতে যে ব্যক্তি আল্লাহর গোলামি করবে, ওই ব্যক্তিই সফলকাম।\nইবাদত সম্পর্কে মানুষ কিছু ভুল ধারণা পোষণ করে থাকে। মানুষ মনে করে কোরআনের নির্দেশ পালনে নামাজ আদায় করা, রোজা ও হজ্ব পালন করা, জাকাত দেওয়া, তাসবিহ-তাহলিল, জিকির-আজকার, কোরআন তেলাওয়াত করার নামই ইবাদত। না, শুধু এগুলো করলেই ইবাদত হবে না। মিথ্যা কথা বলে, সুদ-ঘুষে জড়িত থেকে, লোক দেখানো ইবাদত করে, বেহায়ানাপনা, চোগলখোরি, হিংসা-বিদ্বেষ ও মুনাফেকির সঙ্গে লিপ্ত থেকে শুধুমাত্র নামাজ-রোজার মতো অন্যান্য আমল করার নাম ইবাদত নয়।\nকোরআন-সুন্নাহর নিষেধগুলো পরিত্যাগ করে আদেশ পালন হলো ইবাদত তথা বন্দেগি। কারণ ইবাদত হলো আল্লাহতায়ালা হুকুম-আহকাম যথাযথ পালন করা। এ কারণেই আল্লাহতায়ালা কোরআনপাকে নির্দেশ প্রদান করেছেন-‘রাসুল (সাল্লাল্লাহু আলাইহি ওয়া সাল্লাম) তোমাদেরকে যা দেন (নিয়ে এসেছেন), তা গ্রহণ করো এবং যা নিষেধ করেন, তা থেকে বিরত থাকো এবং আল্লাহকে ভয় করো। নিশ্চয় আল্লাহ কঠোর শাস্তিদাতা।’ (সুরা হাশর, আয়াত-৭)। কোরআনের অন্যত্র আল্লাহ বলেন, ‘নিশ্চয় নামাজ অশ্লীল-ফাহেশা তথা খারাপ কাজ থেকে বিরত রাখে।’\nমনে রাখতে হবে, যে ব্যক্তি নামাজ পড়ে এবং মিথ্যা কথা বলে; জাকাত দেয় আবার সুদ গ্রহণ করে; হজ্ব করে আবার বেহায়াপনায় লিপ্ত হয়, রোজা পালন করে আবার ঘুষ খায়-তাহলে এ ব্যক্তির নামাজ, রোজা, হজ্ব ও জাকাতসহ ইত্যাদি ইবাদত গ্রহণযোগ্য নয়। আর এ ইবাদতের জন্য তাকে সৃষ্টিও করা হয়নি। মানুষ আল্লাহর হুকুম-আহকাম পালনের মাধ্যমে ইবাদত করবে তথা সৃষ্টির শুকরিয়া জ্ঞাপন করার কিছু প্রক্রিয়া রয়েছে। মানুষ হিসেবে পৃথিবীতে আগমনের কারণে যে প্রক্রিয়ায় ইবাদত তথা সৃষ্টির উদ্দেশ্য সফল হবে তা হলো- আল্লাহতায়ালাকে রব হিসেবে মেনে নেওয়া এবং তাঁর দাসত্ব স্বীকার করা। আল্লাহতায়ালার নির্দেশ মেনে তাঁর পরিপূর্ণ আনুগত্য স্বীকার করা। সব বিষয়ে আল্লাহতায়ালার সম্মান ও সম্ভ্রম রক্ষা করা অর্থাৎ আল্লাহতায়ালাকে প্রভু বলে স্বীকার করা; অন্য কাউকে নয়। আল্লাহর হুকুম-আহকাম তথা হালালকে\nহালাল আর হারামকে হারাম বলে জীবনের প্রতিটি ক্ষেত্রে মেনে নেওয়া। শুধুমাত্র আল্লাহর সম্মান ও সম্ভ্রমের\nপ্রতি লক্ষ রেখে একমাত্র তাঁর সামনে মাথা নত করা বা সিজদা করা।\nজীবনের প্রতিটি ক্ষেত্রে সব কাজ-কর্মে আল্লাহর হুকুম-আহকাম মেনে চলাই হলো মানুষ সৃষ্টির মূল উদ্দেশ্য। আর তাঁর হুকুম-আহকাম পালনের আমলই হলো ইবাদত। কোরআনপাকের ঘোষণাও এ রকমই। আল্লাহর দরবারে আমাদের ফরিয়াদ, ‘হে আল্লাহ! আপনাকে রব বা প্রভু বলে স্বীকার করে, আপনার হুকুম-আহকাম যথাযথ মেনে শুধুমাত্র আপনার সম্মানে সিজদায় মাথা নত করার তাওফিক দান করুন। ইসলামের বিধান পরিপূর্ণ পালনে মুসলিম উম্মাহকে কবুল করুন।\nসর্বোপরি দুনিয়ার সব মানুষকে কোরআন-সুন্নাহ মোতাবেক আপনার দাসত্ব বা গোলামি করার জন্য কবুল করুন। আমিন।\nআজ পবিত্র জুমার নামাজের মধ্য দিয়ে নতুন বছরকে স্বাগত জানাবেন মুসলিমরা\nবাদশাহ আলমগীরের হাতে লেখা কুরআন মাজিদ!\nকুরআন তেলাওয়াতরত অবস্থায় মুয়াজ্জিনের মৃত্যু